PATVIRTINTA

 Marijampolės vaikų lopšelio-darželio

 „Rūta“ direktoriaus 2017 m. 06-12 d.

 įsakymu Nr. V-53

PRITARTA

 Vaikų lopšelio-darželio tarybos

 2017 m. balandžio 28 d. posėdyje

 protokolu Nr. D-3.1 (1.5)

PRITARIU

 Marijampolės savivaldybės

 administracijos direktorius

 Sigitas Valančius

 2017 m. birželio 12d.

**MARIJAMPOLĖS VAIKŲ LOPŠELIO-DARŽELIO „RŪTA“**

**BENDROJI IKIMOKYKLINIO UGDYMO**

**PROGRAMA**

**2017 m.**

**Marijampolė**

**TURINYS**

1. Bendrosios nuostatos.

2. Ikimokyklinio ugdymo programos principai.

3. Ikimokyklinio ugdymo programos tikslas ir uždaviniai.

4. Ugdymo turinys, metodai ir priemonės.

4.1. Ugdymo turinys 2-3 metų vaikams.

4.2. Ugdymo turinys  3-6 metų vaikams.

5. Ugdymo pasiekimai ir jų vertinimas.

6. Literatūra.

**1. BENDROSIOS NUOSTATOS**

**Ikimokyklinio ugdymo programos teikėjas -**

Marijampolės vaikų lopšelis – darželis „Rūta“ (toliau darželis) yra biudžetinė Marijampolės savivaldybės įstaiga, turinti juridinio asmens teises.

Lopšelio – darželio adresas – LT 68255 Marijampolė, Draugystės 5a., tel. 8 -34375615, elektroninis paštą ldruta@gmail.com

Ugdymo kalba – lietuvių.

Ikimokyklinė įstaiga dirba 10,5 val. (nuo 7.00 val. iki 17.30 val.). Pailgintos darbo dienos grupės darbą pradeda nuo 6.30 val. ir baigia 19.00 val.

Marijampolės vaikų lopšelio – darželio grupėse vaikai ugdomi nuo 2 (išimties atveju jaunesni) iki 7 metų. Įstaigoje vykdomas:

Ankstyvasis ugdymas – 2 (1,5) -3 m.;

Ikimokyklinis ugdymas –3-6 m.;

Priešmokyklinis ugdymas –6-7 m.

Marijampolės vaikų lopšelis – darželis savo veiklą grindžia Lietuvos respublikos švietimo įstatymu ir kitais ikimokyklinį ir priešmokyklinį ugdymą reglamentuojančiais teisės aktais, LR Konstitucija, LR švietimo įstaigų, biudžetinių įstaigų ir kitais įstatymais, Vaiko teisių konvencija, LR Vyriausybės nutarimais, Švietimo ir mokslo ministerijos norminiais aktais, Lietuvos higienos norma HN 75:2002 „Ikimokyklinio ugdymo įstaigos. Higienos normos ir taisyklės“, steigėjo ir jo institucijų teisės aktais, lopšelio - darželio nuostatais, vidaus darbo tvarkos taisyklėmis.

**Vaikai ir jų poreikiai.**

Papildomos veiklos vaikų gebėjimų ugdymui (keramika, dailė, Lego dacta, vėlimas, papje maše, futboliukas, šaškės, folklorinis ansamblis).

Lopšelyje-darželyje veikia ankstyvojo amžiaus grupės, grupės 3-4 metų amžiaus vaikams, 4-5 metų amžiaus vaikams, grupės 5-6 metų amžiaus vaikams ir priešmokyklinio ugdymo grupės.

 Darželį lanko apie 210 vaikų iš pasiturinčių ir vidutines pajamas turinčių šeimų. Taip pat kitų tautybių, grįžusių iš užsienio, socialiai remtinų šeimų vaikai. Lopšelyje – darželyje yra vaikų su specialiaisiais poreikiais, integruotų į bendrojo ugdymo turinio vaikų grupes. Spec. poreikių vaikams, turintiems kalbos ir komunikacijos sutrikimų, pagalbą teikia logopedas.

 Vaikai jaučiasi saugūs, daug juda, žaidžia, bendrauja su bendraamžiais, būna kolektyve, perima kitų vaikų patirtį, išlaiko individualumą, išsaugoja savąjį „aš“. Vaikams sudarytos sąlygos rinktis veiklą pagal pomėgius, individualius gebėjimus, lavėti tiek, kiek kiekvienas turi prigimtinių jėgų ir galimybių.

Įstaigoje pasirinkta tinkama ugdymo metodika. Ugdymo turinys, ugdymo proceso organizavimas orientuotas į vaiko poreikius. Ikimokyklinėje įstaigoje diegiamos ugdymo turinio naujovės, vaikų individualių gebėjimų ugdymui, vaikų emocinei bei socialinei patirčiai įgyti užtikrinamas vaikų spontaniškas bei auklėtojos inspiruotos veiklos santykis. Pasirinkta kompleksinio ugdymo sistema teikia optimalias sąlygas ugdymo tikslų realizavimui per ikimokyklinukams būdingą veiklą, pačių vaikų patyrimą ir išgyvenimus. „Kodėlčiukų“ grupė dirba laikantis Valdorfo pedagogikos nuostatų.

**Pedagogų pasirengimas.**

Įstaigoje dirba 25 pedagoginiai darbuotojai. Pedagoginių darbuotojų kvalifikacija yra lemiantis veiksnys užtikrinant lopšelio – darželio ugdymo kokybę. Programą įgyvendina 16-ka ikimokyklinio ugdymo kvalifikuotų specialisčių, 3- meninio ugdymo specialistės, logopedė.

Dauguma pedagogių atestuotos: meninio ugdymo pedagogei suteikta muzikos mokytojos-metodininkės kategorija, logopedei-logopedo metodininko kvalifikacinė kategorija, keturioms pedagogėms suteikta auklėtojų-metodininkių, aštuonioms auklėtojoms-vyresniųjų auklėtojų kvalifikacinės kategorijos.

**Įstaigos savitumas, filosofinė kryptis.**

Ši programa parengta vadovaujantis įstaigos sukaupta patirtimi kurios filosofinis pagrindas-humanistinės krypties psichologų ir pedagogų C.Rogers, A.Maslow, R.Steiner idėjos. Remiantis minėtų autorių teorijomis, šioje programoje išryškinama tai, kad ikimokyklinio amžiaus vaikų gebėjimai, meninė veikla kompleksiškai vysto įvairius vaiko pojūčius, skatina visų vaiko kompetencijų plėtrą, ugdo teigiamas vaiko asmenybės savybes.

 Pedagoginio proceso pagrindas-pedagogių ir ugdytinių sąveika. Ugdymas bus sėkmingas, jei dvasingi, humaniški ugdytojai sukurs aplinką, skatinančią visapusišką ugdytinių vystymąsi bei individualybės raišką.

 Į kiekvieną vaiką reikia žiūrėti kaip į unikalią pasaulio būtybę, kuriančią, kenčiančią, išgyvenančią ir besidžiaugiančią. Nauja visuomenė gali būti sukurta, tik sąlygojant žmonių elgesį norima linkme.

Mūsų vaikai- vartai į ateitį. Todėl šiandien reikia vaikus ugdyti taip, kad juose skleistųsi tradicijas pranokstantys jų gebėjimai ir jie taptų kultūrinės pažangos pradininkais.

Amerikiečių psichologas L.S.Holingvortas teigė, kad ypatingi gebėjimai gali pasireikšti įvairiose srityse ir atsiskleisti kur kas anksčiau, negu vaikai pradeda lankyti mokyklą, todėl jis akcentavo poreikį kuo anksčiau atpažinti vaikų gebėjimus ir juos ugdyti.

Pasitelkę šias mintis esame suformavę darželio bendruomenės **nuostatą**: reikia ugdyti kiekvieną vaiką, pastebėti ypatingą tik jam būdingą, intelekto savybių derinį, o pastebėjus ugdyti papildomai, ugdyti taip, kad jis labiausiai išreikštų jam gamtos duotas galimybes.

Pasak mokslininkės W.C. Word kūrybingi vaikai nuo kitų skiriasi ne tik sugebėjimais, bet ir motyvacijos ypatumais, anksti išryškėjusiais pastoviais ir giliais interesais. Jie labiau pasitiki savimi yra savarankiškesni, jų interesai platesni.

Šiam tikslui realizuoti darželyje įkurtos papildomos patalpos: Dailės, Keramikos ir Lego studijos, Senolių gryčia, Valdorfo grupė.

**Įstaigos vertybių sistema:** vaikų kultūra; aplinkos saugumas ir estetika; įstaigos mikroklimatas; tradicijos; įvaizdis; atvirumas naujoms idėjoms, pokyčiams; individualių gebėjimų ugdymas, kūrybiškumas.

**Tradicijos.** Švenčiamos kalendorinės liturginės šventės: Advento vakarojimai, Kalėdos, Užgavėnės Trijų Karalių viešnagė, Velykos. **Tradicinės šventės**: Rugsėjo 1-osios šventė, Dėdės Derliaus šventė, Kaziuko mugė, Gandro šventė, Darželio gimtadienio šventė, Vasaros sutiktuvės ir palydos. **Tradiciniai renginiai**: trijų kartų vakarojimai (vaikai-tėvai-seneliai), Sveikatingumo dienos (vieną kartą mėn.), ir kt. Reguliariai vyksta įvairios vaikų darbų parodos bei LR valstybinių atmintinų dienų renginiai. Tradicijas kuria ir puoselėja visa bendruomenė.

**Regiono savitumas.**

Vaikų lopšelis-darželis „Rūta“ įsikūręs pirmajame miesto mikrorajone. Darželis ribojasi su J.Totoraičio progimnazija, vaikų biblioteka, baseinu. Netoli yra traukinių stotis, autobusų stotis, „Smalsučio“ pradinė mokykla. 2001 metais miesto savivaldybės sprendimu lopšeliui-darželiui suteiktas ūkinis-finansinis savarankiškumas. Darželis yra Marijampolės kolegijos bazinė įstaiga. Ji yra atvira visuomenei. Bendravimo kultūra pasireiškia tarpusavio pagarba, geranoriškumu ir mokėjimu susitarti. Pedagogai pagarbiai ir geranoriškai bendrauja su ugdytinių tėvais. Kai kuriose darželio šventėse dalyvauja mikrorajono gyventojai

Sudarytos sutartys su J.Totoraičio progimnazija, „Smalsučio“ pradine mokykla; lopšeliais- darželiais „Šypsenėlė“, „Varpelis“; KKC, Dailės mokykla, Vilkaviškio lopšeliu-darželiu „Buratinas“, Lenkijos Punsko savivaldybės vaikų darželiu. Turiningai bendradarbiaujama su miesto vaikų biblioteka. Palaikomi ryšiai su Marijampolės švietimo įstaigomis, su respublikos ikimokyklinėmis įstaigomis, savivaldybės administracijos skyriais.

**Tėvų ir vietos bendruomenės poreikiai.**

Siekiama paslaugų kokybės, tenkinant tėvų (globėjų) poreikius, atsižvelgiant į jų pasiūlymus ir pageidavimus. Tėvai aktyviai remia ir palaiko įstaigos individualių gebėjimų ugdymo kryptį. Jie pageidauja, kad vaikai, lankantys ikimokyklinę įstaigą, būtų ugdomi įvairiapusiškai, būtų ugdomi jų individualūs gebėjimai, bei kitos sėkmingai vaiko tolimesnei veiklai būtinos kompetencijos.

 Atsižvelgiant į vaikų gebėjimus, bei suderinus su tėvais vaikai nukreipiami į keramikos, dailės, vėlimo, papje maše, futboliuko, šaškių, konstrukcinio mąstymo, folklorinio meno ir kt. papildomas veiklas.

 Tam kad patenkintume tėvų lūkesčius ir vaikas norėtų eiti į darželį auklėtojos ieško įdomesnių veiklos formų, atsižvelgdamos į savo gebėjimus, vaikų poreikius jos ruošia ilgalaikius ir trumpalaikius grupių projektus.

 Tėvai tikisi, jog mūsų įstaigos pedagogai bendradarbiaus ugdant vaikus ir užtikrins kokybišką ugdymą modernioje, kūrybiškoje, saugioje ir sveikoje ugdymo aplinkoje.

**2. IKIMOKYKLINIO UGDYMO PROGRAMOS PRINCIPAI**

Visa įstaigos veikla bei ugdymo turinys orientuoti į:

- vaikų amžiaus tarpsnio ypatumus;

- individualių gebėjimų ugdymą;

- specialiuosius vaikų poreikius;

**Demokratiškumo** – lygiavertė vaiko ir suaugusiojo partnerystė, sąveika kai aktyvus vaikas ir ugdytojas orientuojasi į vaiką kaip į asmenybę. Šeimos ir pedagogų sąveika grindžiama tėvų ir pedagogų iniciatyvų derinimu, partnerystės plėtojimu, tėvų ir visuomenės pedagoginiu švietimu.

**Prieinamumo** – ugdymo turinys sudarytas atsižvelgiant į vaikų amžių, patirtį, jų gebėjimus ir galimybes, fizines ir dvasines savybes, raiškos būdus, individualius poreikius ir polinkius. Ugdymo turinyje daug dėmesio skiriama vaikų veiksenai, kurią pasirenka patys vaikai. Vaikams suteikiamos galimybės bendrauti su suaugusiais ir bendraamžiais, įgyti pasitikėjimo savimi.

**Individualizavimo** – vaikai ugdomi atsižvelgiant į individualias jų savybes, ugdymo šeimoje tradicijas ir vaikų patirtį, taikant individualaus ugdymo ir ugdymo nedidelėmis grupelėmis formas, atsižvelgiant į kiekvieno vaiko galias, nes kiekvienas vaikas auga savo tempu, turi savo patirtį, individualius pasaulio pažinimo būdus, savo gyvenimo ritmą.

**Meniškumo** – ugdymo turinys sudarytas meninę veiklą integruojant į kitas ugdymo veiklas, aktualizuojant meninio ugdymo ir ugdymo menu kryptis, plėtojant ugdomąją įtaką vaiko jausmams, dvasinėms vertybėms, nuostatoms, protiniams, socialiniams, kultūriniams gebėjimams.

**Lankstumo ir integralumo** – pateikiama informacija organizuojama taip, kad ugdomąją medžiagą, jos suvokimo būdus būtų lengva individualizuoti, paliekama erdvė vaiko idėjoms. pažintinės veiklos turinys įgyvendinamas pasirenkant integruojančias temas, idėjas, ieškant sąsajų su kitų ugdymo sričių turiniu.

**Tęstinumo** – užtikrinamos kiekvienam vaikui vienodos galimybės įgyti pradinius įgūdžius, gebėjimus, nuostatas ir suteikiamos palankios visiems vaikams galimybės ugdytis, pasirengti mokyklai.

**3. IKIMOKYKLINIO UGDYMO PROGRAMOS TIKSLAS IR UŽDAVINIAI**

**Tikslas –** atsižvelgiant į vaiko prigimtines galias, jo individualią patirtį, vadovaujantis raidos dėsningumais, padėti vaikui išugdyti savarankiškumo, sveikos gyvensenos, pozityvaus bendravimo su suaugusiaisiais ir vaikais, kūrybiškumo, aplinkos ir savo šalies pažinimo, mokėjimo mokytis pradmenis.

**Uždaviniai:**

1.Skatinti vaiko pasitikėjimą savimi, išlaisvinti jį saviraiškai ir kūrybai, sudaryti sąlygas atsiskleisti vaikų individualiems poreikiams ir gebėjimams.

2. Užtikrinti visų amžiaus tarpsnių vaikų tęstinį ugdymą (si), padedant subręsti mokyklai.

3. Padėti vaikui pažinti ir suprasti jį supantį pasaulį stebint, tyrinėjant, atrandant ir plėtojant savo gebėjimus.

4. Skatinti vaikus domėtis tautos kultūra, ugdyti pagarbą ir toleranciją kitų tautų kultūroms.

5. Užtikrinti vaiko judėjimo poreikį, saugumą, padėti adaptuotis naujoje aplinkoje, saugoti ir stiprinti vaiko fizinę ir psichinę sveikatą.

6. Palaikyti ugdytinių norą bendrauti ir bendradarbiauti su bendraamžiais, kitais vaikais, suaugusiais gimtąją kalba, ugdyti gebėjimą reikšti savo mintis, nuomonę.

7. Ugdyti estetinę, meninę raišką, padedant įgyvendinti kūrybines idėjas meno priemonių pagalba.

8. Kurti estetišką, saugią, funkcionalią aplinką, skatinančią vaiką kurti, pasitikėti, išreikšti save bendraujant su įstaigos bendruomene.

**4. UGDYMO TURINYS, METODAI IR PRIEMONĖS**

Ugdymo turinys, metodai nukreipti į visuminį vaiko ugdymą, dėmesys paskirstomas visų kompetencijų ugdymui, kompleksiškai ugdant bendruosius bei specialiuosius gebėjimus (individualius, meninius, intelektinius). Programos turinys orientuotas į ankstyvojo ir ikimokyklinio amžiaus vaikų galimybes ir jų augimą. Ikimokyklinės programos vaikų ugdymo turinyje išskiriami vaiko gebėjimai, kuriuos turėtų įgyti 2–3 m. vaikas (ankstyvasis amžius) ir 3–6 m. vaikas (ikimokyklinis amžius).

Vaikų ugdymo programos turinys apjungtas į ugdytinas grupes pagal ikimokyklinio ugdymo(si) lūkesčius

Ugdymo turinys grupėse modeliuojamas pagal kompetencijas :

* Sveikatos stiprinimo ir saugojimo kompetencija ;
* Socialinė kompetencija;
* Komunikavimo kompetencija;
* Pažinimo kompetencija;
* Meninė kompetencija.

Vadovaujantis Ikimokyklinio amžiaus vaikų pasiekimų aprašu kiekvienai kompetencijai priskiriamos vaiko pažangos vertinimo sritys ir esminės nuostatos bei gebėjimai, veiksenų pavyzdžiai, kuriuos vaikas turėtų įgyti iki šešerių metų.

**Vertybinė nuostata** – tai ugdymo ir ugdymosi procese įgytas nusiteikimas, polinkis, požiūris, išreiškiantis santykį su savimi, su kitais ir su aplinka.

**Esminis gebėjimas** – tai nuo gimimo iki šešerių metų įgytas svarbiausias vaiko gebėjimas ką nors daryti, veikti, elgtis, kurti.

Ugdymo turinys įgyvendinamas per visą vaiko buvimą grupėje: bendraujant, žaidžiant, dalyvaujant pedagogų organizuotoje veikloje, jam valgant, ruošiantis ilsėtis, eiti į lauką.

Pasirinkti ugdymo metodai atitinka vaikų amžių ir galimybes, individualius poreikius ir neprieštarauja šiuolaikinės pedagogikos principams. Jie atnaujinami, papildomi, atsižvelgiant į vaikų pageidavimus, pedagogų sumanymus, tėvų rekomendacijas, metodų taikymo veiksmingumo vertinimo rezultatus, informacinę medžiagą, pedagoginę bei metodinę literatūrą.

Numatant ugdymo(si) programos metodus, siekta, kad jie atspindėtų pagrindinius įstaigos veiklos būdus: ugdytojų tarpusavio bendradarbiavimas ir patirties sklaida, bendras vertybinių nuostatų numatymas, visos bendruomenės įtraukimas į vaikų ugdymo procesą bei palankios ugdymo(si) aplinkos kūrimas.

**Kūrybinis metodas** – sudarantis sąlygas vaikams kelti ir įgyvendinti savo idėjas, ieškoti problemų sprendimo būdų.

**Žaidybinis metodas** – skatinantis vaikų interesus, teigiamas emocijas, padedantis natūraliu būdu sukoncentruoti dėmesį į ugdomąją veiklą.

**Žodinis metodas** – perduodantis informaciją (pasakojimu, pokalbiu, diskusija, aptarimu).

**Praktinis metodas** – p0adedantis vaikams per veiklą pažinti ir suprasti juos supančią aplinką.

**Vaizdinis metodas** – nukreiptas į vaizdinių formavimą apie supančio pasaulio objektus ir reiškinius.

**Projekto metodas** – skatina formuoti kūrybiškesnį, įvairesnį ugdymo procesą.

Ikimokyklinio ugdymo programos įgyvendinimui taikome:

* Projektinę veiklą;
* Darželio tradicijas;
* Šventes;
* Išvykas.

**4.1 UGDYMO TURINYS 2-3 METŲ VAIKAMS**

**SVEIKATOS SAUGOJIMO IR STIPRINIMO UGDYMASIS**

|  |  |
| --- | --- |
|  **PASIEKIMAI 2-3 žingsniai** |  **Vaikų veiksenos** |
|  **Nuostatos**  |  **Gebėjimai**  |  **Žinios, supratimas, patirtis** |
| **UGDYMO SRITIS: kasdieninio gyvenimo įgūdžiai.*** vaiko asmeniniai valgymo ir mitybos įgūdžiai;
* kūno švaros ir aplinkos tvarkos palaikymo įgūdžiai;
* saugaus elgesio įgūdžiai;
* taisyklinga kūno laikysena.
 |
| Valgo ir geria savarankiškai. | Tvarkingai valgo. Pradeda naudoti stalo įrankius.  | Ugdosi kultūrinius įgūdžius. | Valgo, naudojasi įrankiais, servetėle. |
| Pats eina į tualetą. | Suaugusiojo padedamas nusirengia ir apsirengia.suaugusiojo padedamas susitvarko. Padedamas bando praustis, nusišluostyti veidą, rankas. | Ugdosi higieninius įgūdžius. | Prižiūrimas tėvų ir pedagogų vaikas laikosi nustatytos dienotvarkės. Bando savarankiškai nusiprausti rankutes ir burnytę prieš valgį, pasinaudojus tualetu, taisyklingai šluostytis savo rankšluosčiu, padeda jį į vietą. |
| **UGDYMO SRITIS: fizinis aktyvumas.*** stambiosios motorikos įgūdžiai ir fizinės vaiko savybės;
* smulkiosios motorikos įgūdžiai, akių – rankos koordinacija.
 |
| Noriai, džiaugsmingai juda. | Eina, bėga, šliaužia, ropoja, lipa, šokinėja koordinuotai, išlaikydamas pusiausvyrą. | Tyrinėja judesį ir pajunta savo kūno galimybes;derina kūno judesius skirtingu ritmu; bėga keisdamas kryptį, greitį; lipa ir nulipa laiptais; vaikščiodamas apeina arba peržengia kliūtis;orientuojasi erdvėje. | Eina, bėga, derina rankų ir kojų judesius. Tyrinėja kūno galimybes: pakelia dešinę ranką, po to kairę, siūbuoja pirmyn, atgal, suka ratu. Rodo saulutę – judina rankų pirštukus. Eina pirmyn, po to atgal, pasuka į šalį. Žiūri paukštelis ar nėra katinėlio – pasuka galvą į vieną pusę, po to į kitą. Tiksi laikrodukas – lenkia liemenį į vieną po to į kitą pusę. Eina ramiai, neskubėdamas, po signalo bėga nuo lietaus, slepiasi. Lipa laipteliais pristatomu žingsniu. Meta mažus sviedinukus į priekį ir bėga pasiimti, saugiai prasilenkia su draugais. Nušoka nuo suoliuko ant žemės. Užlipa ant kėdės ir po to nulipa. Noriai mankštinasi rytinės mankštos metu. Linksmai čiužinėja nuo čiuožynės. Atlieka įvairius judesius skambant muzikai.Nesusiduria, prasilenkia judėdamas įvairiomis kryptimis. Randa savo vietą erdvėje, išvengia įvairių kliūčių. Intuityviai suvokia bendrą erdvę. |
| Spontaniškai ir tikslingai, atlieka veiksmus, kuriems būtina akių-rankos koordinacija bei išlavėjusi smulkioji motorika. | Geriau derina akies-rankos, abiejų rankų, rankų ir kojų judesius, todėl tiksliau konstruoja, veria ant virvutės sagas, ridena, mėto, gaudo, spiria kamuolį. | Stato bokštelius dėdamas kaladėles vieną ant kitos, ridena kamuoliuką į priekį, meta smėlio maišelį į dėžę viena ranka, po to kita. Žiūri paveikslus apie sportininkus. Varto knygeles, apibūdina atliekamus veiksmus. Dalyvauja sportinėse pramogose. Aktyviai juda kūno kultūros valandėlių metu. Atlieka rytinę mankštą. Žaidžia judrius žaidimus grupėje ir lauke. Dalyvauja sveikatingumo dienose. Tobulina judesių koordinaciją. |
| **UGDYMO SRITIS: savireguliacija ir savikontrolė.*** gebėjimas nusiraminti, atsipalaiduoti;
* savo jausmų raiška tinkamais būdais, jausmų raiškos kontrolė;
* gebėjimas laikytis susitarimų, taisyklių.
 |
| Nusiteikęs sutelkti dėmesį, būti kantrus, valdyti emocijų raišką ir elgesį. | Reaguodamas į juo besirūpinančio suaugusiojo veido išraišką, žodžius pradeda valdyti savo emocijų raišką. | Valdo savo emocijų raišką ir veiksmus. | Vaikai išmoksta nusiraminti, pajutę saugumą, šiltą grupės klimatą, rūpestį. Vaikai išmoks reikšti savo emocijas. Išmoksta pamyluoti lėlytę, pasupti ją prieš miegą, paglostyti galvelę. |
| Tenkinasi kasdienine grupės tvarka bei ritualais.Išlieka ramus ir rodo pasitenkinimą. | Pasirenka žaislus, susiranda žaidimo draugų;Noriai sėdasi prie stalo atėjus pietų metui;Ramiai sutinka eiti miegoti. | Laisvai dalyvauja grupės aplinkoje. Vaikai patys pasirinka, ką darys , kaip pasielgs toje veikloje, kurioje jau sugeba priimti sprendimą. Jeigu, kas nepatinka, nueina šalin, atsisako bendros veiklos. |

**SOCIALINIS IR EMOCINIS UGDYMASIS**

|  |  |
| --- | --- |
| **PASIEKIMAI 2-3 žingsniai** | **Vaikų veiksenos** |
|  **Nuostatos**  |  **Gebėjimai**  |  **Žinios, supratimas, patirtis** |
| **UGDYMO SRITIS: savivoka ir savigarba.*** vaiko asmeninio tapatumo jausmas;
* bendrumo su šeima, grupe jausmas, tautinio tapatumo jausmas;
* savęs vertinimas.
 |
| Save vertina teigiamai. | Supranta savo asmens tapatumą. | Bando pasakoti apie save ir kitus žmones.Geba pastebėti, įvardinti ir parodyti save įvairiose aplinkose. | Kalba pirmuoju asmeniu „aš“.Pasako kas jis yra – berniukas ar mergaitė.Pavadina 5-6 kūno dalis.Parodo save nuotraukose ir pasako savo vardą. Didžiuojasi tuo, ką turi ir gali padaryti. |
| Pasitiki savimi ir savo gebėjimais. | Supranta, ką ir kaip gali padaryti pats, išreiškia savo norus, pyksta, kai suaugęs draudžia tai daryti. | Pradeda jausti savo kūno buvimą – apžiūrinėja, tyrinėja savo rankas, kojas, stebi jų judėjimą. Seka suaugusiųjų pavyzdžiu – stengiasi būti mandagus, paslaugus.Sėkmingai adaptuojasi grupės aplinkoje. |
| Palankiai kalba apie save, tikisi, kad kitiems jis patinka, supranta ir gina savo teises būti ir žaisti kartu su kitais. | Jaučiasi esąs saugus šeimos, vaikų, grupės narys, kalba apie šeimą, draugus. | Jaučiasi svarbus kitiems – šypsosi, krykštauja kai aplinkiniai maloniai bendrauja su juo.Apžiūrinėja savo ir draugų šeimos nuotraukas. Prieina prie suaugusiojo, kad parodytų ko išmoko, kokį darbelį padarė. |
| **UGDYMO SRITIS: emocijų suvokimas ir raiška.*** susivokimas savo jausmuose ir jų pavadinimas;
* kitų jausmų atpažinimas ir tinkamas reagavimas į juos;
* savo jausmų raiška tinkamais būdais, jausmų raiškos kontrolė.
 |
| Domisi savo ir kitų emocijomis bei jausmais.  | Atpažįsta bei įvardina savo ir kitų emocijas ar jausmus. | Pradeda reikšti mintis bei jausmus.Įvardija kai kurias vidines būsenas. | Džiaugsmą, liūdesį, baimę, pyktį reiškia skirtingu intensyvumu. Ilgesni laiką pabūna linksmas arba ramus. Pradeda valdyti savo emocijų raišką ir veiksmus, reaguodamas į juo besirūpinančio suaugusiojo veido išraišką, balso intonaciją, žodžius. Atranda savus emocijų raiškos būdus. |
| Žodžiu ir elgesiu supranta kitų veiksmus. | Atpažįsta aiškiausiai reiškiamas emocijas. | Atpažįsta kito vaiko ar suaugusiojo džiaugsmo, liūdesio, pykčio emocijų išraiškas. Klausosi, mėgdžioja, atkartoja matytas išraiškas. Geba atpažinti pykčio jausmą, jį įvardinti. Veido išraiška parodo „aš piktas/aš linksmas“. Apžiūrinėja emocijas paveikslėliuose ir bando įvardinti. |
| **UGDYMO SRITIS: savireguliacija ir savikontrolė.*** gebėjimas susikoncentruoti veiklai, kantriai veikti, pabaigti veiklą;
* gebėjimas laikytis susitarimų, taisyklių;
* gebėjimas nusiraminti, atsipalaiduoti, kontroliuoti emocijų raišką.
 |
| Nusiteikęs valdyti emocijų raišką ir elgesį. | Elgiasi mandagiai, taikiai bendrauja su kitais, laikosi susitarimų. | Bando laikytis prašymų ir susitarimų. | Klausinėja, atsako į klausimus. Seka suaugusiųjų pavyzdžiu – stengiasi būti mandagus, paslaugus. Vadovaujasi nustatytomis grupės taisyklėmis.Bando laikytis suaugusiojo prašymų ir draudimų. Išbando savo interesų gynimo ir konfliktų sprendimo būdus.Apkabina, paglosto draugą, kai jam liūdna. |
| Įsiaudrinęs geba pats nusiraminti. | Stengiasi ieškoti būdų kaip savarankiškai nusiraminti. | Pats ieško nusiraminimo: apsikabina minkštą žaislą arba čiulpia čiulptuką, šaukia suaugusįjį, ropščiasi ant kelių. Žaisdamas kalba su savimi, nes kalba padeda sutelkti dėmesį, kontroliuoti savo elgesį.Žaidžia nusiraminimo žaidimą „Pagalvok“. |
| **UGDYMO SRITIS: santykiai su suaugusiais.*** gebėjimas atsiskirti nuo tėvų ir pasitikėti auklėtojais, abipusė pagarba;
* gebėjimas mokytis palaikyti partneriškus santykius su auklėtojais;
* žinojimas kaip saugiai elgtis su nepažįstamais suaugusiaisiais.
 |
| Nusiteikę geranoriškai bendrauti ir bendradarbiauti su suaugusiais. | Pasitiki pedagogais, juos gerbia, ramiai jaučiasi su jais kasdieninėje ir neįprastoje aplinkoje. | Domisi juos globojančiais, prižiūrinčias žmonėmis. | Mėgdžioja, tačiau žaidime savaip pertvarko juo besirūpinančių suaugusiųjų veiksmus, žodžius, intonacijas. Veikia savarankiškai ir tikisi suaugusiojo palaikymo, pagyrimo. Ne visada priima suaugusiojo pagalbą, kartais užsispiria. Išprašo iš suaugusiojo to, ko nori – panešioti, paskaityti ir pan. Lipa laiptukais stebėdamas suaugusiojo veidą. Pamatęs šypseną, lipa toliau, o griežtą veido išraišką – sustoja ir laukia. Pargriuvęs stebi suaugusiojo veidą, pametęs išgąsčio išraišką, pravirksta, pamatęs šypseną – atsistoja. |
|  Supranta kaip reikia elgtis su nepažįstamais suaugusiaisiais. | Bijo nepažįstamų žmonių, aplinkos, neįprastų daiktų. Geba atpažinti nepažįstama žmogų | Verkia, sunerimsta, atsiskirdamas nuo tėvų, tačiau raminamas glaudžiasi prie auklėtojo, susidomi kitais vaikais ir žaidimais. Rodo suaugusiajam stiprius jausmus: apkabina arba nusisuka, myluoja arba atstumia. Paprašytas paaiškina, kodėl negalima bendrauti su nepažįstamais žmonėmis, kai šalia nėra juo besirūpinančio suaugusiojo. Bijo eiti iš grupes į kitas lopšelio-darželio erdves, bet vedamas už rankos eiti sutinka. Stebėdamas spektaklį darželyje, išsigąsta pamatęs nepatrauklų personažą. |
| **UGDYMO SRITIS: santykiai su bendraamžiais.*** gebėjimas užmegzti geranoriškus santykius su kitais vaikais;
* gebėjimas mokytis bendrauti ir bendradarbiauti, spręsti tarpusavio nesutarimus;
* gebėjimas užmegzti ir palaikyti artimesnius asmeninius santykius su vienu ar keliais vaikais.
 |
| Nusiteikęs geranoriškai bendrauti ir bendradarbiauti su bendraamžiais | Supranta, kas yra gerai, kas blogai. | Geba atskirti kai netinkamą poelgį. | Moka pagrasinti piršteliu. Bėga šalin jei kas atima žaislą. Pradeda dalintis žaislais, nors ir ne visada noriai. Audringai reiškia teises į savo daiktą. |
| Draugauja bent su vienu vaiku, palankiai bendrauja su visais. | Domisi draugų veikla – pats įsitraukia į veiklą. | Žaidžia greta kitų vaikų, stebi jų veiklą. Vaikams šypsosi mėgdžioja jų judesius, veiksmus, ką nors pasako. Dalinasi žaislais, tačiau supykęs gali atimti žaislą iš kito, jam suduoti. Ieško bendraamžių draugijos. Stato su draugu vieną bokštą. Bendrauja mimika, judesiais, veiksmais, dažniau kalbasi su kitu vaiku, pakaitomis atlieka veiksmus su tuo pačiu žaislu. Gali simpatizuoti kuriam nors vaikui. Žaidžia greta arba trumpai su draugu. Svečiuojasi kitoje grupėje, priima svečius grupėje. |
| **UGDYMO SRITIS: iniciatyvumas ir atkaklumas.*** gebėjimas pačiam susirasti veiklos ir ją turiningai plėtoti;
* gebėjimas įsitraukti į suaugusiojo pasiūlytą ugdymąsi skatinančią veiklą ir ją išradingai plėtoti;
* gebėjimas susidoroti su kliūtimis siekiant sumanymų realizavimo.
 |
| Didžiuojasi savimi ir didėjančiais savo gebėjimais | Savo iniciatyva pagal pomėgius pasirenka veiklą, ilgam įsitraukia ir ją plėtoja. Geba pratęsti veiklą po tam tikro laiko, kreipiasi į suaugusįjį pagalbos, kai pats nepajėgia susidoroti su kilusiais sunkumais. | Geba pasirinkti sau žaislą, veikti su juo. Paprašo pagalbos suaugusiojo | Džiaugiasi atlikęs jam naują , sunkiai įveikiamą veiklą. Kartoja matytus suaugusių žmonių veiksmus. Savo veiklą gali tęsti ir po pertraukėlės. Trumpam atitraukus dėmesį vėl sugrįžta prie ankstesnės veiklos. Pats keičia veiklą. Reiškia savo norus, sako „ne“, randa naują žaislą ir išbando jo galimybes. Žaidžia situacijas „Aš pats“. Sugalvoja būdus, kaip pasiekti neprieinamą daiktą. Pats išrenka ir pasiūlo auklėtojai skaityti knygelę. Dažniausiai pats pasirenka ir kurį laiką kryptingai plėtoja veiklą vienas. Pats sugalvoja žaidimą ir ilgai jį plėtoja. Veiksmais ir atskirais žodžiais reiškia norus, veda suaugusįjį prie dominančių daiktų. Protestuoja, reiškia nepasitenkinimą, negalėdamas įveikti kliūties. |
| **UGDYMO SRITIS: problemų sprendimas*** problemų atpažinimas, įžvelgimas;
* sprendimų, išeičių paieška ir tinkamiausio sprendimo pasirinkimas bei įgyvendinimas;
* pasekmių, panaudojus sprendimą, stebėjimas ir apmąstymas.
 |
| Nusiteikę ieškoti išeičių kasdieniniams iššūkiams bei sunkumams įveikti. | Atpažįsta ką nors veikiant kilusius iššūkius bei sunkumus. | Geba įveikti sunkumus, pasirinkti tinkamus būdus. | Nepavykus įveikti sudėtingos veiklos ar kliūties, prašo pagalbos arba meta veiklą. Reiškia nepasitenkinimą, kuomet negali įveikti kliūties. Daug kartų bando atlikti veiksmą, kol pavyksta. |
| Ieško tinkamų sprendimų ką nors išbandydamas, pradeda numatyti priimtų sprendimų pasekmes. | Stebi savo veiksmų pasekmes.Supranta, kad nepavyko. | Ekspresyviai reiškia savo norus, sako „ne“. Drąsiai imasi sudėtingos veiklos, atkakliai, keisdamas veikimo būdus bando ją atlikti pats, stebi savo veiksmų pasekmes.Stebi kaip elgiasi kiti ir pats išbando tai įveikdamas kliūtis. Kiemo aikštelėje randa balą ir kartu su auklėtoja sprendžia problemą – kaip nesušlapti kojyčių?Stebi, kaip auklėtojas atsuka ir užsuka buteliuko kamštelį. Paima buteliuką ir bando kamštelį atsukti pats. Pavykus apsidžiaugia.Bando sudėti korteles į joms skirtą dėžutę. Išima, įdeda, vėl išima. Po 5-6 veiksmų nueina šalin taip ir nepabaigęs sudėti kortelių. |

**KALBOS IR KOMUNIKAVIMO UGDYMASIS**

|  |  |
| --- | --- |
|  **PASIEKIMAI 2-3 žingsniai** |  **Vaikų veiksenos** |
| **Nuostatos** | **Gebėjimai** | **Žinios ir supratimas, patirtis** |
| **UGDYMO SRITIS: sakytinė kalba (klausymas, kalbėjimas).*** aplinkinių kalbėjimo klausymasis ir supratimas;
* natūralus kalbėjimas su suaugusiais ir vaikais;
* savo patirties ir išgyvenimų reiškimas kalba.
 |
| Nusiteikęs išklausyti kitą. | Klausosi ir supranta kitų kalbėjimą. | Klausosi ir supranta vaikų ir suaugusiųjų kalbą apie artimiausią aplinką, dienotvarkę; reaguoja kalba, mimika, gestais. | Pratinasi įsiklausyti į draugų ir auklėtojų kalbą, stengiasi ją suprasti. Mimika, gestais, trumpais žodeliais ir trumpais sakiniais atsako į suaugusiojo prašymus, klausimus. Išgirsta kalbantįjį ir atsako – užmezga dialogą. Pratinasi bendrauti įvairioje aplinkoje: darželyje, šeimoje ir kitur. Įsimena savo ir draugų vardus. Varto nuotraukų albumus – atpažįsta save, šeimos narius. |
| Klausosi skaitomų ir pasakojamų kūrinėlių, naujų žodžių ir bando juos suvokti. |  Klausosi ir supranta nesudėtingus trumpus tekstukus: žaidinimus, eilėraštukus, pasakas, pasakojimus, daineles. Jam skaitomą tekstą atliepia mimika, kūno judesiais, garsais, trumpais žodeliais. Klausosi pasakų, eilėraščių įrašų. |
| Išklauso ir supranta kelis elementarius vienas po kito išsakomus nurodymus. | Supranta paliepimus, prašymus, nurodymus, reaguoja į juos teigiamai arba neigiamai. Skatinamas ir palaikomas suaugusiojo geba atlikti du vienas kitą sekančius nurodymus. Laikosi grupėje nustatytų taisyklių. |
| Žaidžia žaidimus girdimajam suvokimui ir foneminei klausai lavinti | Klausosi nekalbinių (gamtos ir aplinkos) garsų, sukelia garsus, naudodamas aplinkos daiktus (akmenukus, kaladėles pieštukus, popierių), tyrinėja kokius garsus gali skleisti jo kūnas (plojimas, trepsėjimas, pliaukšėjimas liežuviu, čepsėjimas, šnabždėjimas, kosėjimas, pūtimas, švilpimas ir kt.). Užrištomis akimis atpažįsta skirtingus, suaugusiojo ar vaikų sukeltus garsus, bando nusakyti iš kurios pusės sklinda garsas. Bando skirti ilgus ir trumpus, stiprius ir silpnus, aukštus ir žemus garsus. Pakartoja suaugusiojo mėgdžiojamus gyvūnų skleidžiamus garsus. Pamatęs gyvūno paveikslėlį mėgdžioja jo skleidžiamą garsą. Žaidžia tarties žaidimus garsams išmokti ir įtvirtinti (vilkas kaukia ū ū ū, bitė dūzgia z z z; šuniukas loja au au au, katytė miaukia miau miau miau) |
| Žaidžia žaidimus girdimajai atminčiai lavinti | Skiria ir atkartoja buitinių garsų, skambančių žaislų garsus. Dainuoja daineles, skaičiuotes (Drum drum drumbacelė ir kt.), melodingus eilėraštukus. Kartoja garsus, žodžius, sakinius tyliai, garsiai, įvairia tonacija. Kartoja pasakoje išgirstus žodžius ta pačia seka. Žaidžia žaidimą „Pamėgdžiok mane“ klausydamas, kaip suaugęs ta pačia seka pakartoja jo ištartus 3-5 žodžius, kartodamas ta pačia seka suaugusiojo ištartus 3-5 žodžius. Atpažįsta draugo balsą, net jei jis tariamas kita tonacija („Meškiuk, pabusk“, „Tip tip“, „Ferma“). Nematydamas, pagal skleidžiamą garsą, bando atpažinti dėžučių turinį („Garsų atmintis“, „Surask porą“). Kartoja pedagogo plojimą, beldimą ir kt. Klauso klaidingai sekamų pasakų, kai sąmoningai pakeičiami veikėjai ar jų elgesys, tariami žodžiai ir ištaiso.  |
| Nusiteikęs išreikšti save bei savo patirtį kalba. | Intuityviai junta kalbos grožį. | Intuityviai suvokia etninį gimtosios kalbos grožį ir perima gimtosios kalbos paveldą. | Stengiasi aiškiai tarti kalbos garsus, taisyklingai tarti vaikų vardus, nevartoja žargoninių vardų formų. Perima gimtosios kalbos savitų intonacijų sistemą. Sūpuoja, liūliuoja lėlytes, dainuoja joms lopšines. Žaidžia muzikinius ir kitus lietuvių liaudies žaidimus bei žaidinimus. Šoka klausydamasis liaudies muzikos, derina žodį su judesiu, išreiškia save. Atkartoja paukščių, žvėrelių, naminių gyvulių balsų pamėgdžiojimus, gamtos bei aplinkos garsus. Domisi lietuvių liaudies sukurtomis pasakomis, dainomis. Klausosi tarmiškos kalbos; pokalbių, sekimo, deklamavimo, dainavimo. |
| Atkreipia dėmesį į kalbos garsines savybes, pajunta jų reikšmę prasmės perdavimui ir kalbos grožiui. |  Klauso įvairia intonacija sekamų pasakų, skaitomų grožinės literatūros kūrinėlių. Žaidžia kalbinius žaidimus, kai tekstas sakomas įvairiu tempu, įvairia intonacija, įvairiu garsumu. Kalbėdamas vartoja daiktavardžių malonybines formas, būdvardžius, prielinksnius ir veiksmažodžius, sinonimus ir antonimus. Mėgaujasi gimtosios kalbos gyvumu, vaizdingumu, ritmiškumu. |
| Kalba su suaugusiais ir vaikais. | Tenkina socialinius poreikius, perimant komunikacinius kultūros pradmenis. | Kalba ir klausinėja apie save, aplinkos objektus, jų savybes, įvykius, net jei jų dabar ir nemato. Žaidimų ir kitos veiklos metu pasako savo norus. Bando dalintis patirtais įspūdžiais gamtoje, buityje, grupės ir kitoje aplinkoje. Klausia suaugusiojo patarimo. Geba paklausti ir atsakyti į klausimus. Pasiūlo kitiems vaikams kartu ką nors veikti. Kalba kitam, klausinėja, užkalbina, pašaukia. |
| Pradeda mėgdžioti suaugusiųjų kalbėseną. | Žaidimų metu pakartoja suaugusiųjų ir draugų ištartus garsus, žodžius, trumpus sakinukus. Aktyviai mėgdžioja auklėtojos, tėvų ir kitų suaugusiųjų kalbą. Sako „ačiū“, „prašau“. Bando pasisveikinti ir atsisveikinti (labas, ate). Kalba kelių žodžių sakiniais, žodžius derina pagal giminę, skaičių, linksnį. |
| Dalyvauja paprastuose žodiniuose žaidimuose. | Mokosi eilėraštukų, dainelių, kurie gali būti imituojami rankų, kūno, judesiais, veido mimika. Mėgdžioja gamtos, aplinkos, gyvūnų kam priklauso (tėčio paltas, mamos skarelė, vaiko mašina). Pasakoja, ką mato paveikslėliuose skleidžiamus garsus („Kas taip skamba?“, „Kas pasislėpė?“ ir kt.) Kalba lėlytės, meškiuko, viščiuko, varlytės balsu („Ką pasakytų lėlytė?“, „Ar skanu, viščiuk (varlyte)?“). Pasako koks drabužis, daiktas  |
| Žaidžia žaidimus artikuliaciniam aparatui, kvėpavimui ir smulkiajai motorikai lavinti | Žaidžia žaidimus liežuviui ir lūpoms (pasakėlės apie liežuvėlio nuotykius, dainelių dainavimas pasirinkus vieną balsį ar priebalsį), kvėpavimui (burbulų, vatos kamuoliukų, plunksnų pūtimas); pirštukų žaidimus smulkiąjai motorikai lavinti. Atlieka žaismingus artikuliacinio aparato mankštos pratimus, mankšteles, pirštukų masažus su daiktais (pieštukais, kaštonais, gilėmis ir kt.) ir be jų. |
| Kartu su suaugusiuoju dainuoja daineles, deklamuoja eilėraštukus, užbaigia žinomų pasakų, eilėraštukų frazes. | Kartu su auklėtoja skaito knygeles, deklamuoja eilėraštukus, dainuoja daineles, seka trumpas pasakėles (visa tai palydi gestais, mimika), žaidžia pirštukų žaidimus. Vartoja iš tautosakos, grožinės literatūros perimtus kalbinės raiškos būdus (daineles, žaidinimus, garsų pamėgdžiojimus, pasakų ištraukas, priežodžius). |
| Natūraliai, laisvai išreiškia savo išgyve-nimus, patirtį, mintis. | Trumpais sakiniais kalba apie save, apie tai, ką mato ir girdi, kas atsitiko, ko nori. | Reiškia vis įvairesnes emocijas bei jausmus ir atsako į kito jausmų raišką. Kalba su savimi ir draugais apie tai, ką jis mato, girdi, liečia, uodžia, ragauja ar veikia. Pasakoja apie savo patirtį, džiaugiasi teigiama patirtimi, liūdi dėl nemalonių įvykių. Mintis reiškia kelių žodžių sakiniais. Nuo telegrafinės vaiko kalbos palaipsniui pereina prie „motinos kalbos“, o didėjant vaiko galimybėms - prie sudėtingesnės, sklandžios kalbos, gana aiškiai reiškiamos minties. |
|  | Noriai dalyvauja pokalbiuose.  | Dalyvauja pokalbiuose. Vienu ar keliais žodžiais atsako į elementarius klausimus, pats klausia. Atsakinėja į uždarus klausimus, bando atsakyti į atvirus klausimus. Savo kalbą palydi gestais, mimika. Komentuoja, atpasakoja matytus filmukus, laideles vaikams. Ugdosi estetinę vaikų kalbos nuostatą. |
| Vartoja kalbą, kaip pagrindinę bendravimo priemonę įvairių veiklų metu. | Pavadina gamtoje ir aplinkoje matytus daiktus, vaizdus, reiškinius, augalus, gyvūnus. Pasakoja apie mylimą gyvūnėlį, žaislą, patinkantį daiktą. Piešdamas ar lipdydamas nusako, aptaria gautus rezultatus. Pasako rodomo daikto pavadinimą. Keliais žodžiais apibūdina paveikslą, girdėtą kūrinėlį. Kalba žaisliniu telefonu. |

|  |
| --- |
| 1. **UGDYMO SRITIS: rašytinė kalba (rašymas, skaitymas)**
* raidžių, žodžių bei įvairių simbolių atpažinimas;
* raidžių bei žodžių rašinėjimas, įvairių simbolių braižymas/piešimas;
* trumpų žodelių skaitymas.
 |
| Domisi skaitomu tekstu. | Pradeda skaitinėti. | Sieja paveikslėlius su juose vaizduojamais konkrečiais daiktais juos pavadina. | Varto knygeles, dėmesį skirdamas ne tik paveikslėliams, bet ir tekstui, prašydamas „Paskaityk“. Geba sieti paveikslėlius su juose vaizduojamais konkrečiais daiktais, juos pavadina. Manipuliuoja su įvairaus formato knygelėmis. Atpažįsta pasakų veikėjus, ieško jų knygutėse. Žaisdamas imituoja skaitymą. Reikalauja, kad knygelė būtų skaitoma kelis kartus nekeičiant teksto. |
| Domisi raidžių ženklais | Kreipia dėmesį į aplinkoje esančias raides, žodžius simbolius, nori žinoti jų reikšmę. Įsimena mamos, tėčio savo vardo pirmąją raidę. Domisi raidėmis, pagamintomis iš įvairių medžiagų. |

**APLINKOS PAŽINIMO UGDYMASIS**

|  |  |
| --- | --- |
|  **PASIEKIMAI 2-3 žingsniai** |  **Ugdymo gairės** |
|  **Nuostatos**  |  **Gebėjimai**  |  **Žinios, supratimas, patirtis** |
| **UGDYMO SRITIS: aplinkos pažinimas.*** domėjimosi socialine, kultūrine, gamtine aplinka, noro ją tyrinėti ir pažinti;
* pagarbos gamtai ir gyvybei, žmonių sukurtai aplinkai, tolerancijos įvairių kultūrų, lyties, socialinių ir amžiaus grupių žmonėms;
* gebėjimo mąstyti, samprotauti, remiantis informacija, spręsti problemas, nusakyti pasaulį kalba, vaizdais, simboliais ir kitomis priemonėmis;
* žinių apie aplinką, jos raidą, aplinkos pažinimo būdų, savo šeimos, savęs, kaip bendruomenės nario, suvokimo, savo teisių bei pareigų žinojimo;
* aplinkos pažinimo būdų žinojimo bei supratimo, gebėjimo pritaikyti žinias.
 |
| Nori pažinti bei suprasti save ir aplinkinį pasaulį, džiaugiasi sužinojęs ką norsnauja. | Įvardija ir bando paaiškinti socialinius bei gamtos reiškinius, apibūdinti save, savo gyvenamąją vietą, šeimą, kaimynus, gyvosios ir negyvosios gamtos objektus, domisi technika ir noriai mokosi ja naudoti | Atpažįsta gyvūnus artimiausioje aplinkoje. Klausosi literatūros kūrinėlių apie gyvūnus. | Stebi gyvūnus pasivaikščiojimų metu, įvardina išorinius gyvūnų požymius, žaidžia žaidimus apie gyvūnėlius, žaidžia su žaisliniais gyvūnėliais, pamėgdžioja jų balsus. Glosto, sūpuoja, maitina mylimą gyvūnėlį, tveria aptvarus, stato tvoreles, būstus, apgyvendina gyvūnus. Dainuoja daineles apie gerai žinomus gyvūnus, juos suranda paveikslėlyje pavadina. Kuria trumpas pasakėles ir jas inscenizuoja, klausosi literatūros kūrinėlių apie gyvūnų gyvenimą, deklamuoja eilėraštukus, varto knygelių iliustracijas, įvardija matomus gyvūnus |
| Pažįsta artimiausioje aplinkoje augančius augalus. | Suranda pievelėje augalą, matytą paveikslėlyje ar knygoje ir kai kuriuos pavadina. Tyrinėja augalą, domisi jo dalimis ir jas pavadina. Susipažįsta su augalais, naudojamais maistui, ragauja vaisius, daržoves, augina svogūną žemėje ar pamerktą vandenyje. Stebi dailininkų nutapytus paveikslus apie gamtą, klausosi muzikos kūrinėlių apie gėles, medžius ir kitus augalus, dainuoja daineles, deklamuoja eilėraštukus apie augalus. Dalyvauja prižiūrint grupėje esančius augalus: augina „daržą ant palangės“ ir stebi augalo gyvenimo etapus: dygimą, augimą, žydėjimą, sėklų brandinimą, nunykimą. Renka gamtinę medžiagą. |
| Skiria atskirus gamtos reiškinius, tyrinėja vandens ir smėlio savybes. | Nuolat stebi orą ir apibūdina-šilta ar šalta, lyja, sninga, apsiniaukę, giedra, žaidžia su vėjo malūnėliais, pasako silpnas ar stiprus pučia vėjas. Imituoja judesiais lietų, snaigių kritimą. Įvardina reiškinius ir suranda paveikslėlyje, sukelia dirbtinį lietų pirštukais. Liečia sausą ir drėgną smėlį, beria smėlį į piltuvėlius, iš drėgno smėlio formuoja pyragėlius ir kt. Braižo smėlyje su pagaliuku įvairias linijas, dažo vandenį įvairiomis spalvomis. Ragauja vandenį, žaidžia su juo. |
| Domisi savimi. | Žino savo bei šeimos narių vardus. Stebi ir analizuoja save bei draugus veidrodyje. Parodo ir pasako, kiek turi metų. |
| Orientuojasi aplinkoje | Savo grupėje žino žaisliukų vietą, savo spintelę, lovytę, randa savo asmeninius daiktus, drabužėlius. Išėjęs iš salės randa savo grupę. Pažįsta ir įvardija artimiausios aplinkos daiktus, žino jų paskirtį.Pamėgdžiodami suaugusįjį bando šukuotis, valgyti su įrankiais, šluostyti stalą, palaistyti augalą ir pan. |
| **UGDYMO SRITIS: kiekio supratimas ir skaičiavimas.*** skaičiaus vartojimas kiekiui nusakyti (kiek?);
* skaičiaus vartojimas numeruoti (kelintas?);
* simboliai, vartojami skaičiams pažymėti.
 |
| Nusiteikęs pažinti pasaulį skaičiuodamas. | Geba skaičiuoti daiktus, palyginti daiktų grupes pagal kiekį, naudoti skaitmenis, apibūdinti daikto vietą eilėje, sudaryti sekas.  | Skiria sąvokas mažai ir daug, tiek pat, vienas, dar vienas, du. | Supranta, ką reiškia vienas, dar vienas, du, daug (parodo pirštukais, kiek turi metukų). Žaidžia didaktinį žaidimą „Uždėk tiek, kiek nupiešta“; veria karoliukus ant pagaliuko ir lygina (daugiau/mažiau); |
| Pradeda suprasti, ką reiškia padalinti daiktus po lygiai. Išrikiuoja daiktus į eilę. | Dalina vaišes draugams (po lygiai).Paprašytas duoda kitiems po vieną žaislą, daiktą. Geba išrikiuoti daiktus į vieną eilę. |
| Domisi skaitmenimis. Vartoja kelintinius skaitvardžius. | Pažįsta skaitmenis; Sieja daiktų kiekį su daiktų skaičių žyminčiu simboliu. Lygina gretimus skaičius, Įvardina kelintas atėjo į grupę. Atlieka problemines užduotis: išrikiuok ir pasakyk kelintas stovi kiškiukas ir pan.; |
| **UGDYMO SRITIS: forma, erdvė, matavimai.*** vaiko pažinties su paprasčiausiomis geometrinėmis figūromis;
* daikto, dydžio, dydžių santykio suvokimo;
* vis gerėjančio vaiko orientavimosi laike ir erdvėje.
 |
| Nusiteikęs pažinti pasaulį matuodamas. | Geba grupuoti daiktus pagal spalvą, formą, dydį.  | Domisi daiktų įvairove: dydžiu ir spalva. |  Suranda, pastebi ir įvardina aplink esančius daiktus, jų paskirtį. Stebi ir pasakoja apie savo asmeninius daiktus. Randa paveikslėlyje pavaizduotus daiktus, juos įvardina. Dėlioja, rūšiuoja, susipažįsta su daiktais, kuriuos gali liesti tik suaugusieji. Ridena didelius ir mažus kamuoliukus, renka į pintinę to paties dydžio daiktus. Pilsto vandenį ir smėlį keičiant indų formą, ima daiktus viena ir abiem rankomis. Ieško to paties ilgio ir pločio bei storio daiktų, lygina daiktus, prideda vieną prie kito. Daiktus dėlioja iš geometrinių figūrų: gėlytes, namelius, mašinėles ir kt. Dėlioja įvairias figūras didėjimo ir mažėjimo tvarka. Atneša tos pačios spalvos, bet skirtingos rūšies daiktus, grupuoja daiktus pagal spalvą, įvardina pagrindines spalvas, atranda jas aplinkoje. |
| Supranta ir vartoja žodžius, kuriais apibūdinamas atstumas, ilgis, masė, tūris, laikas. | Supranta ir pradeda vartoti daiktų palyginimui skirtus žodžius: didelis-mažas, ilgas-trumpas, sunkus-lengvas ir pan.. | Atneša prašomo dydžio (didelį arba mažą) kamuolį. Matuoja savo ūgį, pasinaudojant ant grupės sienos kabančia ūgio matuokle. |

**MENINIS UGDYMASIS**

|  |  |
| --- | --- |
|  **PASIEKIMAI 2-3 žingsniai** | **Vaikų veiksenos**  |
|  **Nuostatos**  |  **Gebėjimai**  |  **Žinios, supratimas, patirtis** |
| **UGDYMO SRITIS: estetinis suvokimas.*** estetinis suvokimas - meno, savo ir kitų kūrybos bei aplinkos estetikos suvokimas;
* estetinis jautrumas - gebėjimas pastebėti, įžvelgti grožį ir juo gėrėtis, nuostatos ir poreikis grožiui bei jo kūrimui;
* estetinis vertinimas - nusiteikimas gerbti ir tausoti grožio vertybes; meno, gamtos, aplinkos, žmonių santykių ir veiklos, savo ir kitų meninės kūrybos estetinis vertinimas.
 |
| Domisi, gėrisi, grožisi aplinka, meno kūriniais, menine veikla. | Pastebi ir žavisi aplinkos grožiu, meno kūriniais. | Aiškiau mąsto ir suvokia tai, ką matė, geriau supranta savo jausmus bei mintis. |  Jaučia, suvokia ir apibūdina kai kuriuos muzikos, šokio, vaidybos, vizualaus meno estetikos ypatumus. |
| Jaučia, suvokia ir apibūdina kai kuriuos muzikos, šokio, vaidybos, vizualaus meno estetikos ypatumus. | Imlesnis grožiui. | Atpažins (suklus, rodys) kai kuriuos jau girdėtus muzikos kūrinius, matytus šokius, ratelius, vaidinimo veikėjus, dailės kūrinius |
| Džiaugiasi savo ir kitų kūryba. | Nuoširdžiai reiškia mintis, jausmus, išgyvenimus. | Reaguos girdėdamas darnų garsų, intonacijų, žodžių sąskambį, žiūrinės savo ir kitų piešinėlius, spalvingas knygelių iliustracijas, žaislus, džiaugsis savo puošnia apranga |
| Suvokia ir apibūdina kai kuriuos muzikos, šokio, vaidybos, vizualaus meno estetikos ypatumus. | Mėgaujasi muzikavimu, šokiu, vaidyba, dailės veikla. Rodo pasitenkinimą bendra veikla ir kūryba, gėrisi savo ir kitų menine veikla, geru elgesiu, darbais. Grožisi gamtos spalvomis, formomis, garsais. |  Patikusius, sukėlusius daug emocijų kūrinius, daineles, ratelius prašys nuolat kartoti. Nusakys pasakų, vaidinimų veikėjų balsų intonacijas ir jas pakartos žaidimuose. Su dideliu susidomėjimu dalyvaus kūrybos procese kartu su tautodailininke, paaiškins apie velykinio kiaušinio marginimo procesą. Džiaugsis piešimo procesu.Kalbėdamas apie draugo piešinį, šokį, pagirs, kad buvo gražu. Trumpai grožėsis gamta, sutelks dėmesį ir pastebės spalvų ir formų, garsų darną ir įvairumą, pamatęs klevą rudenį. Džiaugsis ir gėrėsis ornamentais išgražintais drabužiais, aplinkos daiktais. |
| Domisi meno kūriniais, menine veikla | Reiškia savo estetinius potyrius, dalijasi išgyvenimais, įspūdžiais | Jautriai vertina grožį. | Pasakys, ar patiko muzikos kūrinėlis, dainelė, šokis, vaidinimas, dailės darbelis. |
| **Ugdymo sritis: vizualinis menas.*** emocijų, patirties, minčių, įspūdžių raiška meninėmis priemonėmis ir būdais;
* meninės raiškos priemonių tyrinėjimas ir eksperimentavimas;
* meninė kūryba ir improvizacija.
 |
| Jaučia meninės raiškos džiaugsmą. | Spontaniškai ir savitai reiškia įspūdžius. | Atranda linijų ir dėmių pasaulį, susipažįsta su spalvomis. | Ant didelio vatmano lapo pieš abiem rankom, pakaitomis viena ranka, po to – kita. Braižys ant smėlio, sniego pagaliuku įvairias linijas. Naudos įvairias grafines priemones ir medžiagas. Laisvai keverzos, braukys, paišalios – džiaugsis savo darbu. Pieš su kreida ant asfalto, lentos, spalvoto popieriaus. Žais nupieštu piešiniu, kalbės, rodys draugams, auklėtojai, tėvams. Pirštu pieš ore, ant rasoto stiklo, smėlyje. Puoš savo piešinį taškeliais, brūkšneliais, ir kitomis nesudėtingomis linijomis. Pirštuku vedžios geometrinių figūrų linijas. Gebės piešti apskritimą, ratą. Ras įvairių keverzojimo galimybių. Išbandys spalvą ant balto ir spalvoto popieriaus. Bandys įvardinti pagrindines spalvas. |
| Išgyvenimus mintis, patirtas emocijas išreiškia vizualinėje kūryboje. | Atranda ir naudoja įvairių paviršių savybes. | Stebės žmonių, paukščių, gyvūnų pėdsakus smėlyje, sniege, žemės paviršiuje, popieriaus lape. Puoš juostą, šaliką, suknelę, įvairius daiktus daržovių, siūlų, kempinės atspaudais. |
| Atranda daikto formas lipdydamas. | Minkys, maigys, volios plastilino, molio gabaliuką. Gebės iš didelio plastilino gabalo atskirti mažesnį. Sujungs atskirus plastilino, molio gabaliukus. Įvardins ką nulipdė. Keps pyragus iš plastilino, molio, smėlio, naudos įvairias formeles. Braižys linijas ant plastilino lakšto. Puoš lipdinius brūkšneliais, įspaudimais. Bandys išgauti lazdelės, rutuliuko ir blyno formas. Apžiūrinės liaudies meistrų dirbinius. Gėrėsis savo darbeliu – dovanos draugui, mamai. |
| Eksperimentuoja dailės medžiagomis ir priemonėmis, tyrinėja įvairius veikimo jomis būdus. | Labiau mėgaujasi procesu, o ne rezultatu. Pamato ir atranda įvairias formas. Išreiškia save forma erdvėje.  | Statys, konstruos nesudėtingus statinius ir plėtos žaidimą su jais. Džiaugsis savo, draugo, bendru statiniu. Ties takelį – dės trinkeles horizontalia linija. Dės kaladėles vieną prie kitos vertikaliai – tvers tvorelę. Uždės vieną kaladėlę ant kitos – statys aukštą ir žemą namelį. Apgyvendins pasirinktą žaisliuką. Veiks vienas ir su grupele draugų. Gebės įvardinti, kam stato namelį, tvorelę, tiltelį. |
|  Įvairius jausmus, norus rodo judesiais ir veiksmais. | Žaidžia, vaidina trumpas improvizacijas pagal literatūrinius muzikinius siužetus. | Vaidins pirštukinėmis ir pirštininėmis lėlytėmis. Žais su stalo teatro figūrėlėmis. Puošis kaukėmis – inscenizuos trumpas pasakaites. Stebės vyresniųjų draugų aktorių vaidybą. Socialiniuose žaidimuose panaudos vaidinimų elementus. Atkartos kūrinio veikėjų balsus. Išreikš save žodžiu ir judesiu. Žais su lėle, atkurs, interpretuos, atkurs matytą stalo teatrą, vaidinimą. Kurs vaizdelius su žodžiais ir be jų. |
| Rodo norą aktyviai dalyvauti meninėje veikloje. | Žaisdamas su daiktu ar žaislu atlieka matytus veiksmus, judesius. | Klausosi įvairių muzikos kūrinių. Girdėtą muziką išreiškia judesiais. | Klausosi įvairių muzikos kūrinių. Girdėtą muziką išreiškia judesiais. |
| Klausosi nesudėtingo turinio dainelių, skirai garso savybes. | Pratinsis pasakoti apie girdėtą muziką. Klausysis muzikos ir atlieps ją judesiais – šokinės, linguos, „sups lėlytę“, bėgios, mojuos rankomis.Klausysis dainelės ir ją atpažins. Pasakys, apie ką ši dainelė. Atpažins aukštą, žemą garsą, tylų ir garsų – parodys tai judesiais (tyliai pelytės laksto, garsiai muša būgną). |

|  |
| --- |
| **UGDYMO SRITIS: Muzika, šokis.*** emocijų, patirties, minčių, įspūdžių raiška meninėmis priemonėmis ir būdais,
* meninės raiškos priemonių tyrinėjimas ir eksperimentavimas,
* meninė kūryba ir improvizacija.
 |
| Jaučia meninės raiškos džiaugsmą, rodo norą aktyviai dalyvauti meninėje veikloje | Spontaniškai ir savitai reiškia įspūdžius, išgyvenimus, mintis, patirtas emocijas muzikuodami, šokdami.  | Klausosi muzikos ir aplinkos garsų, žaidžia balso intonacijomis, rankų ir kojų judesiais, mėgdžioja judesius, suaugusiųjų balso intonacijas.  | Klausosi polkutės, lopšinės, maršo, valso muzikos. Mokosi susikaupti, netrukdyti draugui, pasėdėti ramiai, kol skamba muzika. Pratinasi pasakoti apie girdėtą muziką. Klausosi muzikos ir atliepia ją judesiais – šokinėja, linguoja, „supa lėlytę“, bėgioja, mojuoja rankomis. Klausosi dainelės ir ją atpažįsta. Pasako, apie ką ši dainelė. Atpažįsta aukštą, žemą garsą, tylų ir garsų – parodo tai judesiais (tyliai pelytės laksto, garsiai muša būgną). |
| Dainuoja drauge, tyrinėja balso galimybesAtlieka judesius pagal muziką.Muzikiniuose rateliuose judesiais, veiksmais vaizduoja siužeto elementus, reiškia savaime kilusias emocijas. | Dainuoja kartu su auklėtoja balso lavinimo pratimus, daineles su akompanimentu ir be jo, garsų pamėgdžiojimus, skaičiuotes, kvėpavimo pratimus, pratinasi visi kartu pradėti ir baigti dainelę, prisiderina prie suaugusiojo balso ir tempo. Klauso muzikos, judesius atlieka ritmiškai – eina, ploja, trepsi, stuksena kaladėlėmis, akmenukais, pagaliukais pagal muziką. Judesiais perteikia muzikos nuotaiką – mojuoja rankomis, žygiuoja, bėgioja. Prisimena, kaip atrodo personažas, vaizdžiai ir aiškiai perteikia judesius – šleivoja kaip meška, striksi kaip kiškutis, sėlina kaip lapė, bėga mažais žingsneliais kaip pelytė.  |
| Ritmiškai pritaria pedagogo grojimui, dainavimui, tiria garso išgavimo būdusŽaisdamas su daiktu ar žaislu atlieka matytus veiksmus, judesius.  | Groja akmenukais, lazdelėmis, kaladėlėmis, barškučiais (lavinami smulkieji pirštukų raumenys), klauso pedagogo grojimo, spėja tempe. Groja vaikiškais muzikos instrumentais, gamtos - akmenukais, aguonų galvutėmis, kankorėžiais. Bando groti ne tik vidutiniu garsu, bet ir tyliai, garsiai. |
| Atpažįsta muzikos instrumentus jais grojant pavieniui. Ugdo ritmo pojūtį, turtina muzikinės kalbos patirtį. Žaidžia garsais, kuria, improvizuoja. | Įsiklauso ir atpažįsta darželyje naudojamus vaikiškus instrumentus (būgnelis, dūdelė, metalofonas). Taip pat skiria pianino, smuiko, kanklių garsą. Atpažįsta vargonus, birbynę, armoniką. Groja įvairiais vaikiškais muzikos instrumentais, moka pajusti muzikos kūrinio tempą (lėtas ar greitas). Perteikti juos kūno judesiais, skambančiais daiktais ar muzikos instrumentais. Tyrinėja garso išgavimo būdus įvairiais instrumentais (gamtos – kankorėžiais, akmenėliais, aguonų galvutėmis) savo gamybos (dėžutėmis su sėklomis, lazdelėmis, kaladėlėmis) vaikiškais muzikos instrumentais (ritminiais ir melodiniais). Jais atlieka ritminius pratimus, pritaria ritmiškai savo dainavimus, pedagogo grojimui (groja lazdelėmis, kaladėlėmis, akmenukais). |

**4.2. UGDYMO TURINYS 3-6 METŲ VAIKAMS**

**SVEIKATOS SAUGOJIMO IR STIPRINIMO UGDYMASIS**

|  |  |
| --- | --- |
|  **PASIEKIMAI 4-6 žingsniai** |  **Vaikų veiksenos** |
|  **Nuostatos**  |  **Gebėjimai**  |  **Žinios, supratimas, patirtis** |
| **UGDYMO SRITIS: kasdieninio gyvenimo įgūdžiai.*** vaiko asmeniniai valgymo ir mitybos įgūdžiai;
* kūno švaros ir aplinkos tvarkos palaikymo įgūdžiai;
* saugaus elgesio įgūdžiai;
* taisyklinga kūno laikysena.
 |
| Noriai įvaldo sveikam kasdieniniam gyvenimui reikalingus įgūdžius. | Tvarkingai valgo, savarankiškai atlieka savitvarkos veiksmus: apsirengia ir nusirengia, naudojasi tualetu, prausiasi, šukuojasi. | Žino elementarias higienos ir kultūros taisykles, jų laikosi. | Naudoja muilą, rankšluostį. Skalauja burną po valgio. Valgant gerai sukramto maistą. Naudoja stalo įrankius, servetėles. Pratinasi naudotis nosine, tualetu. Rūpinasi rūbų, avalynės švara, šukuojasi.Savarankiškai tvarkosi žaislus ir veiklos vietą. |
| Saugo savo sveikatą ir saugiai elgiasi aplinkoje. | Suvokia asmeninį saugumą lemiančius veiksnius. | Tiki tik artimais ir gerai pažįstamais žmonėmis, mama, tėčiu, auklėtoja ir kt. Sužino, kad ištikus bėdai gali padėti policininkai, auklėtoja, žmonės. Pratinasi atsispirti pagundoms, atsako už savo veiksmus.Kontroliuoja savo veiksmus. Pratinasi būti atsargus.Pakankamai būna gryname ore, kai šilta vaikšto basomis, braido baseine. Sužino, kad degtukai sukelia gaisrą, galima apdegti. Pavojingi sveikatai elektros prietaisai, rozetės, peiliai, kiti aštrūs daiktai. Neliečia vaistų (be leidimo). Žino, kaip saugiai elgtis gatvėje, kelyje. |
| **UGDYMO SRITIS: fizinis aktyvumas.*** stambiosios motorikos įgūdžiai ir fizinės vaiko savybės;
* smulkiosios motorikos įgūdžiai, akių – rankos koordinacija.
 |
| Noriai, džiaugsmingai juda. | Eina, bėga, šliaužia, ropoja, lipa, šokinėja koordinuotai, išlaikydamas pusiausvyrą. | Tyrinėja judesį ir pajunta savo kūno galimybes. | Eina keisdamas greitį, staigiai sustoja, greitai pajuda iš vietos. Pajunta, kad kūnas gali judėti įvairiomis kryptimis: tiesiai, į šalis, pirmyn-atgal, aukštyn-žemyn, į dešinę-į kairę. Atranda kurios nors kūno dalies judėjimo būdus: siūbuoja rankas kaip švytuokles, suka rakas ratu, lankstosi kaip lapai vėjyje. Stengiasi visu kūnu pajusti muziką, garsą, spalvą, išreikšti judesiu: trepsi kojomis, šoka, ploja delnais, plekšnoja per šlaunis, linksi galva, spragsi liežuviu, vaizduoja gamtos reiškinius darbo veiksmus, mechaninį judėjimą. |
| Spontaniškai ir tikslingai, atlieka veiksmus, kuriems būtina akių-rankos koordinacija bei išlavėjusi smulkioji motorika. | Atlieka koordinuotus judesius, išlaikant pusiausvyrą judant erdvėje, stovint vietoje. | Derina rankų judesius. Ridena sviedinį pirmyn, pro vartus. Meta kamuolį į priekį, į viršų, į taikinį. Ridena kamuolį viena, ir abiems rankomis. Muša kamuolį vietoje, meta iš įvairių padėčių. Bėga paprastai, ant pirštų galų, kulnų. Eina gimnastikos suoleliu, pakelta lenta, buomu, sniego kalneliu. Eina tarp dviejų nubrėžtų linijų, atlieka judesius rankomis ir kojomis. Eina pristatomu ar pakaitiniu žingsniu, peržengia kliūtis. Kelia kojas aukštyn pakaitomis, nuleidžia. Improvizuoja važiavimą „dviračiu“, atlieka įvairius judesius tiesiomis ir sulenktomis kojomis. Ropoja keturpėsčia, pralenda pro virvutę, gimnastikos suolelį. Ropoja lenta, gimnastikos suolelius. Šliaužia suoleliu, prisitraukia rankomis. Pralenda pro kelias įvairaus aukščio kliūtis. Laipioja nuožulniomis kopėčiomis ir vertikalia gimnastikos sienele. Lipa aukštyn ir žemyn pristatomu ir pakaitiniu žingsniu, bokšteliais, gimnastikos sienele. Šokinėja vietoje abiem kojom arba juda pirmyn, peršoka per nedidelę kliūtį, vieną ar kelias linijas. |
| **UGDYMO SRITIS: savireguliacija ir savikontrolė.*** gebėjimas nusiraminti, atsipalaiduoti;
* savo jausmų raiška tinkamais būdais, jausmų raiškos kontrolė;
* gebėjimas laikytis susitarimų, taisyklių.
 |
| Nusiteikęs sutelkti dėmesį, būti kantrus, valdyti emocijų raišką ir elgesį. | Ilgesnį laiką sutelkia dėmesį klausymui, stebėjimui, veiklai.  | Išmoksta sportinių pratimų ir žaidimų. | Važinėjasi triračiu dviratuku, slidinėja ledo takeliais, važinėja rogutėmis, pačiūžomis, riedučiais, paspirtukais. Išmoksta sportinių žaidimų elementų: krepšinio, futbolo, miestučių badmintono, stalo teniso. Mokosi žaisti žaidimus su taisyklėmis: stengiasi išklausyti aiškinimą, veikia ir elgiasi pagal taisykles. Padeda kitiems, rizikuoja pralaimėti. Patiria malonumą judėti, veikti, tyrinėti. |
| Bendraudamas su kitais bando kontroliuoti savo žodžius ir veiksmus. | Įgyja savitą bendravimo ir bendradarbiavimo patirtį. | Išmoksta būti kartu. Derina veiksmus, eina, bėga, šliaužia šalia ar susikibus rankomis. Rikiuojasi į eilę, ratu, poromis, grupelėmis. Randa vietą eilėje. Pratinasi išretėti kairėn – dešinėn. Jaučia draugą per ištiestą rankų atstumą. Išlaiko saugų atstumą eidamas, bėgdamas šalia draugo, būryje. Žavisi drąsa, ištverme, kantrybe. |

**SOCIALINIS IR EMOCINIS UGDYMASIS**

|  |  |
| --- | --- |
|  **PASIEKIMAI 4-6 žingsniai** | **Vaikų veiksenos** |
|  **Nuostatos**  |  **Gebėjimai**  | **Žinios, supratimas, patirtis** |
| **UGDYMO SRITIS: savivoka ir savigarba.*** vaiko asmeninio tapatumo jausmas;
* bendrumo su šeima, grupe jausmas, tautinio tapatumo jausmas;
* savęs vertinimas.
 |
| Save vertina teigiamai. | Supranta savo asmens tapatumą. | Domisi savimi, šeimos nariais, aplinkiniais žmonėmis. | Parodo save kūdikį iš namų atsineštose nuotraukose.Pasako, kad jo vardas, akių spalva, mama ir tėtis niekada nepasikeis.Savęs vertinimas nepastovus, priklauso nuo tuo metu išsakyto suaugusiojo vertinimo.Save apibūdina, nusakydamas fizines ir elgesio savybes, priklausymą šeimai, grupei, gali pasakyti savo tautybę. |
| Pasitiki savimi ir savo gebėjimais. | Įvardija kai kurias vidines būsenas. | Atpažįsta kitų palankumo ir nepalankumo ženklus.Supranta, kad turi nuo kitų atskirą savo norų, ketinimų, jausmų pasaulį. Supranta kaip jaučiasi pats ir kaip jaučiasi kitas asmuo. Pats būdamas linksmas arba ramus, gali suprasti ir paaiškinti, ką jaučia nuskriausti. |
| Palankiai kalba apie save, tikisi, kad kitiems jis patinka, supranta ir gina savo teises būti ir žaisti kartu su kitais. | Jaučiasi esąs saugus šeimos, vaikų, grupės narys, kalba apie šeimą, draugus. | Dažnai pasakoja, ką veikė namuose.Į grupę atėjusiems tėvams noriai aprodo grupę, pasakoja apie tai ką joje veikė, apie draugus, auklėtoją.Nupiešia save ir pakomentuoja.Vaikas atsisako suduoti kitam, suprasdamas, kad jam skaudės. |
| **UGDYMO SRITIS: emocijų suvokimas ir raiška.*** susivokimas savo jausmuose ir jų pavadinimas;
* kitų jausmų atpažinimas ir tinkamas reagavimas į juos;
* savo jausmų raiška tinkamais būdais, jausmų raiškos kontrolė.
 |
| Domisi savo ir kitų emocijomis bei jausmais.  | Atpažįsta bei įvardina savo ir kitų emocijas ar jausmus. | Pradeda reikšti mintis bei jausmus. | Pradeda atpažinti, ką jaučia, turi savus emocijų raiškos būdus. Pradeda vartoti emocijų raiškos žodelius ir emocijų pavadinimus.Atpažįsta kitų emocijas.Supranta, kad jo ir kitų emocijos gali skirtis.Pradeda kalbėtis apie jausmus su kitais- pasako ar paklausia, kodėl pyksta, kodėl verkia.Apibūdina savo jausmus, pakomentuoja juos sukėlusias situacijas bei priežastis |
|  |  |
| Emocijas ir jausmus išreiškia tinkamais, kitiems priimtinais būdais, žodžiais ir elgesiu atsiliepia į kito jausmus. | Pradeda išmokti kontroliuoti emocijų raišką. | Pradeda atpažinti, ką jaučia, turi savus emocijų raiškos būdus.Pastebi kitų žmonių emocijų išraišką, atpažįsta aiškiausiai reiškiamas emocijas ir į jas skirtingai reaguoja.Emocijas išreiškia mimika, balsu, veiksmais, poza.Pavadina pagrindines emocijas. |
| **UGDYMO SRITIS: savireguliacija ir savikontrolė.*** gebėjimas susikoncentruoti veiklai, kantriai veikti, pabaigti veiklą;
* gebėjimas laikytis susitarimų, taisyklių;
* gebėjimas nusiraminti, atsipalaiduoti, kontroliuoti emocijų raišką.
 |
| Nusiteikęs valdyti emocijų raišką ir elgesį. | Laikosi susitarimų, elgiasi mandagiai, taikiai bendraudami su kitais. | Pradeda laikytis elgesio taisyklių. | Žaisdamas kalba su savimi, nes kalba padeda sutelkti dėmesį, kontroliuoti savo elgesį.  Bando laikytis suaugusiojo prašymų ir draudimų.Primena kitiems tinkamo elgesio taisykles ir bando jų laikytis be suaugusiųjų kontrolės.Stengiasi suvaldyti savo pyktį, įniršį. |
| Kontroliuoja savo žodžius ir veiksmus. | Vis labiau suvokia, kad patys gali kontroliuoti daugelį situacijų. | Atkakliai laikosi savo norų. Kartoja veiklą, kol pasiekia numatyto rezultato.Žaisdamas stengiasi laikytis žaidimo taisyklių.Nusiramina, kalbėdamas apie tai, kas jį įskaudino, ir girdėdamas suaugusiojo komentarus.Bando susilaikyti nuo netinkamo elgesio jį provokuojančiose situacijose, ieško taikių išeičių. |
| **UGDYMO SRITIS: santykiai su suaugusiais.*** gebėjimas atsiskirti nuo tėvų ir pasitikėti auklėtojais, abipusė pagarba;
* gebėjimas mokytis palaikyti partneriškus santykius su auklėtojais;
* žinojimas kaip saugiai elgtis su nepažįstamais suaugusiaisiais.
 |
| Nusiteikę geranoriškai bendrauti ir bendradarbiauti su suaugusiais. | Pasitiki pedagogais, juos gerbia, ramiai jaučiasi su jais kasdieninėje aplinkoje, iš jų mokosi, reiškia savo nuomonę. | Geba atsiskirti nuo tėvų ir pasitikėti pedagogais. | Ramiai stebi nepažįstamus žmones, kai juo besirūpinantis pedagogas yra šalia jo arba matomas netoliese.Lengvai atsiskiria nuo tėvų ar globėjų.Dažniausiai priima pedagogo pagalbą, pasiūlymus bei vykdo individualiai pasakytus prašymus. Mėgsta ką nors daryti kartu su suaugusiuoju. |
|  Supranta kaip reikia elgtis su nepažįstamais suaugusiaisiais. | Žino kaip reikia elgtis su nepažįstamais suaugusiaisiais ir kur reikia kreiptis ištikus bėdai. | Paprašytas paaiškina, kodėl negalima bendrauti su nepažįstamais žmonėmis, kai šalia nėra juo besirūpinančio suaugusiojo.Žino, į ką galima kreiptis pagalbos pasimetus, nutikus nelaimei. |
| **UGDYMO SRITIS: santykiai su bendraamžiais.*** gebėjimas užmegzti geranoriškus santykius su kitais vaikais;
* gebėjimas mokytis bendrauti ir bendradarbiauti, spręsti tarpusavio nesutarimus;
* gebėjimas užmegzti ir palaikyti artimesnius asmeninius santykius su vienu ar keliais vaikais.
 |
| Nusiteikęs geranoriškai bendrauti ir bendradarbiauti su bendraamžiais | Supranta kas yra gerai, o kas blogai, draugauja, bent su vienu vaiku. | Geba užmegzti geranoriškus santykius su kitais vaikais. | Kartu su bendraamžiais žaidžia bendrus žaidimus.Gali turėti vieną ar kelis nepastovius žaidimų partnerius. Su jais lengvai susipyksta ir susitaiko.Sėkmingai įsilieja į vaikų grupę ir kartu žaidžia.Rodo iniciatyvą bendrauti ir bendradarbiauti su kitais vaikais, palaikyti su jais gerus santykius. |
| Suaugusiojo padedamas supranta savo žodžių ir veiksmų pasekmes sau ir kitiems. | Geba mokytis bendrauti ir spręsti tarpusavio nesutarimus. | Veikia kartu su kitais, siūlydamas sumanymą ar priimdamas kitų sumanymą, fantazuodamas. Tikslingai atsineša žaislą iš namų bendram žaidimui su žaidimo draugu. Paprašius kitam vaikui, duoda pažaisti savo žaislu arba žaidžia juo paeiliui.Supranta, koks elgesys yra geras ar blogas, ir kodėl. Suvokia savo veiksmų pasekmes sau ir kitiems. |
| **UGDYMO SRITIS: iniciatyvumas ir atkaklumas.*** gebėjimas pačiam susirasti veiklos ir ją turiningai plėtoti;
* gebėjimas įsitraukti į suaugusiojo pasiūlytą ugdymąsi skatinančią veiklą ir ją išradingai plėtoti;
* gebėjimas susidoroti su kliūtimis siekiant sumanymų realizavimo.
 |
| Didžiuojasi savimi ir didėjančiais savo gebėjimais | Savo iniciatyva pagal pomėgius pasirenka veiklą, ilgam įsitraukia ir ją plėtoja. Geba pratęsti veiklą po tam tikro laiko. | Geba pats pasirinkti veiklą ir ją turiningai plėtoti. | Dažniausiai pats pasirenka ir kurį laiką kryptingai plėtoja veiklą vienas ir su draugais.Suaugusiojo pasiūlytą veiklą atlieka susitelkęs, išradingai, savaip, savarankiškai.Turiningai plėtoja paties pasirinktą veiklą, ją tęsia po dienos miego, kitą dieną, kelias dienas. |
| Kreipiasi į suaugusįjį pagalbos, kaip pats nepajėgia susidoroti su kilusiais sunkumais. | Geba susidoroti su kliūtimis. | Susidūręs su kliūtimi arba nesėkme, bando ką nors daryti kitaip arba laukia suaugusiojo pagalbos.Ilgesnį laiką pats bando įveikti kliūtis savo veikloje, nepavykus, kreipiasi pagalbos į suaugusįjį.Susidomėjęs ilgesniam laikui įsitraukia į suaugusiojo pasiūlytą veiklą jam, vaikų grupelei, visai vaikų grupei, siūlo vaikams ir suaugusiajam įsitraukti į jo paties sugalvotą veiklą |
| **UGDYMO SRITIS: problemų sprendimas*** problemų atpažinimas, įžvelgimas;
* sprendimų, išeičių paieška ir tinkamiausio sprendimo pasirinkimas bei įgyvendinimas;
* pasekmių, panaudojus sprendimą, stebėjimas ir apmąstymas.
 |
| Nusiteikę ieškoti išeičių kasdieniniams iššūkiams bei sunkumams įveikti. | Atpažįsta ką nors veikiant kilusius iššūkius bei sunkumus, dažniausiai supranta kodėl jie kilo. | Geba nustatyti ir įvardinti problemą. | Supranta, kad susidūrė su sudėtinga veikla, kliūtimi, problema.Ieško tinkamų sprendimų, tariasi su kitais, mokosi iš nepavykusių veiksmų, poelgių. |
| Suvokia savo ir kitų ketinimus, ieško tinkamų sprendimų ką nors išbandydamas, tyrinėdamas. | Geba pasirinkti sprendimą ir jį išbandyti. | Nori ją įveikti, išbando paties taikytus, stebėtus, ar naujai sugalvotus veikimo būdus.Retsykiais pats ieško sunkumų, kliūčių, aktyviai bando įveikti sutiktus sunkumus. |
| Pradeda numatyti priimtų sprendimų pasekmes. | Sugeba įvertinti kas iš to išėjo, kokios pasekmės. | Stebi savo veiksmų pasekmes, supranta, kada pavyko įveikti sunkumus.Ieškodamas, kaip susidoroti su sudėtinga veikla, kliūtimi ar problema, samprotauja apie sprendimus, jų pasekmes, pasirenka tinkamiausią sprendimą iš kelių galimų.  Tariasi su kitais, drauge ieško išeities, siūlo ir priima pagalbą. |

**KALBOS IR KOMUNIKAVIMO UGDYMASIS**

|  |  |
| --- | --- |
|  **PASIEKIMAI 4-6 žingsniai** |  **Vaikų veiksenos** |
| **Nuostatos** | **Gebėjimai** | **Žinios ir supratimas, patirtis** |
| **UGDYMO SRITIS: sakytinė kalba (klausymas, kalbėjimas).*** aplinkinių kalbėjimo klausymasis ir supratimas;
* natūralus kalbėjimas su suaugusiais ir vaikais;
* savo patirties ir išgyvenimų reiškimas kalba.
 |
| Nusiteikęs išklausyti kitą. | Klausosi ir supranta kitų kalbėjimą. | Pratinasi klausytis, girdėti, išklausyti. | Girdi pedagogų, draugų, svečių kalbą. Pradeda išklausyti suaugusįjį ar vaiką, jam sakantį, kalbantį, aiškinantį. Reaguoja į nurodymus. Įsiklauso ir girdi atskirus kalbos garsus: gamtoje, aplinkoje ir kt. Klausosi sekamų, pasakojamų, skaitomų, deklamuojamų ir dainuojamų kūrinėlių literatūrine kalba ir tarmiškai; greitakalbių, gamtos garsų pamėgdžiojimų; mįslių, erzinimų, pajuokavimų, dviprasmybių, frazeologizmų bendrine kalba ir tarme; įvairaus turinio tekstų apie aplinką, įvairius įvykius, reiškinius (publicistinių, enciklopedinių, informacinių). Klausosi įrašų: draugų ir savo kalbos, įvairios stilistikos tekstų. Klauso kita kalba kalbančių žmonių balso įrašų, skiria lietuvių kalbą nuo kitų kalbų. Seka ir suvokia knygelės, pasakojimo, pokalbio eigą, supranta ir interpretuoja. Klausydamas skaitomo ar pasakojamo teksto, klausinėja.  |
|  |  | Išgirsta pirmą, paskutinį ir žodžio viduryje esančius garsus. | Išgirsta pirmą ir paskutinį, bei žodžių viduryje esantį garsą jo paties, tėvų, draugų vardažodžiuose trumpuose žodžiuose. Su atpažintu garsu sugalvoja daugiau žodžių. |
| Žaidžia žaidimus girdimajam suvokimui ir foneminei klausai lavinti | Klausosi nekalbinių (gamtos ir aplinkos) garsų, nurodo ir sukelia garsus, naudodamas aplinkos daiktus (akmenukus, kaladėles pieštukus, popierių), tyrinėja kokius garsus gali skleisti jo kūnas (plojimas, trepsėjimas, pliaukšėjimas liežuviu, čepsėjimas, šnabždėjimas, kosėjimas, pūtimas, švilpimas ir kt.). Užrištomis akimis atpažįsta skirtingus, suaugusiojo ar vaikų sukeltus garsus, nusako iš kurios pusės sklinda garsas. Bando skirti ilgus ir trumpus, stiprius ir silpnus, aukštus ir žemus garsus. Žaidžia tarties žaidimus garsams išmokti ir įtvirtinti. Pats bando pamėgdžioti, kokius garsus skleidžia vėjas, vanduo, lapai, gyvūnai, aplinkos daiktai ir kt. Pastebi, skiria netaisyklingai ištartus žodžius, geba juos pataisyti, ištarti taisyklingai. |
| Žaidžia žaidimus girdimajai atminčiai lavinti | Skiria ir atkartoja buitinių garsų, skambančių žaislų garsus. Dainuoja daineles, skaičiuotes (Drum drum drumbacelė ir kt.), melodingus eilėraštukus. Kartoja garsus, žodžius, sakinius tyliai, garsiai, įvairia tonacija. Kartoja pasakoje išgirstus žodžius ta pačia seka. Žaidžia žaidimą „Pamėgdžiok mane“ klausydamas, kaip suaugęs ta pačia seka pakartoja jo ištartus 3-5 žodžius, kartodamas ta pačia seka suaugusiojo ištartus 3-5 žodžius. Atpažįsta draugo balsą, net jei jis tariamas kita tonacija („Meškiuk, pabusk“, „Tip tip“, „Ferma“). Nematydamas, pagal skleidžiamą garsą, bando atpažinti dėžučių turinį („Garsų atmintis“, „Surask porą“). Kartoja pedagogo plojimą, beldimą ir kt. Klauso klaidingai sekamų pasakų, kai sąmoningai pakeičiami veikėjai ar jų elgesys, tariami žodžiai ir ištaiso.  |
| Intuityviai junta kalbos grožį. | Suvokia kalbos grožį. | Atkreipia dėmesį į kalbos vaizdingumą, ritmą. Mėgaujasi gimtosios kalbos gyvumu, vaizdingumu, ritmiškumu. Įsiklauso į kalbos garsumą (garsiai, tyliai, pašnibždomis ir t.t.) Nuolat klausosi pokalbių, pasakojimų, pasakų sekimo, eilėraščių deklamavimo. Išgirsta žodžius, kurie panašiai skamba, bet turi skirtingą reikšmę.  |
| Intuityviai perima etninę lietuvių kalbos reikšmių ir prasmių paveldą. | Domisi lietuvių liaudies sukurtomis pasakomis, dainomis. Klausosi tarmiškų pokalbių, dainų, pasakų sekimo, patarlių, priežodžių, pasakų be galo, greitakalbių. Suvokia rečiau naudojamų žodžių, sakinių prasmes. Nuolat žaidžia lietuvių liaudies žaidimus, dainuoja tradicines daineles. Šoka klausydamasis liaudies muzikos, derina žodį su judesiu, išreiškia save. Atkartoja paukščių, žvėrelių, naminių gyvulių balsų pamėgdžiojimus.  |
| Nusiteikęs išreikšti save bei savo patirtį kalba. | Kalba su suaugusiaisiais ir vaikais.  | Perteikia (seka, atpasakoja, deklamuoja) girdėtus ir savo sukurtus literatūrinius kūrinius | Deklamuoja trumpus eilėraščius, atkartoja trumpas pasakas ar apsakymus, pridėdamas savo žodžius, pasakojimą palydėdamas gestais ir mimika. Atkartoja girdėtus pamėgdžiojimus, greitakalbes. Seka girdėtas ir savo sukurtas pasakas, kuria įvairias istorijas, eilėraštukus, inscenizuoja. Deklamuoja, dainuoja skaitomų pasakų eiliuotus intarpus. Žaidžia klausimus-atsakymus pagal įvairius kūrinius; žaidimus, susijusius su pasakojimo tekstu, jį inscenizuoja, iliustruoja. Vaidina pagal pasirinktą pasaką. |
| Bendraudamas ir bendradarbiaudamas su vaikais bei suaugusiais, plėtoja socialinę patirtį. Įgyja kalbinio bendravimo patirtį. | Kalba pats sau, kalba kitam, klausinėja, užkalbina, prašo, pašaukia, kartais laikydamasis elementarių kalbinio etiketo normų. Užmezga dialogą su draugu, pratinasi kalbėti su keliais asmenimis. Dalyvauja diskusijose, pokalbiuose, kalba mandagiai, gerbia kitų nuomonę, bando suprasti, kad kiekvienas gali turėti savo požiūrį. Kalboje vartoja mandagumo žodžius. Įpranta pakartoti, pasakyti kitaip jei jo nesupranta. Kalba, pasakoja apie tai, kas buvo nutikę, įvykę, tai siedami su žmonėmis, tautos gyvenimu, gamtos reiškiniais. Klausinėja apie išgirstą, matytą, sugalvotą, pajaustą. Kalbėdamas žiūri į akis. Atsiliepia į pedagogo pasiūlymą diskutuoti apie dar nežinomus dalykus, daiktus, poelgius, reiškinius, nutikimus, jų metu išgirsta ir vartoja mažiau girdėtus, sudėtingesnės sandaros žodžius. Skatinamas pedagogo, išgirstą informaciją perduoda kitiems. Pasakoja, kalbasi apie matytus filmukus, televizijos laidas, žaistus kompiuterinius žaidimus. Išvardina daiktus, veiksmus ir reiškinius.  |
| Kalba apie save, apie tai, ką mato ir girdi, kas atsitiko, ko nori. | Kalba (pasakoja) apie tai, ką mato ir matė, girdi ir girdėjo, jaučia ir jautė, veikia ir veikė, vartodamas paprastos konstrukcijos gramatiškai taisyklingus sakinius, elementarius terminus, girdėtus naujus žodžius. Pasakoja, kalba apie išgyvenimus namuose, grupėje, kelionėje; apie savo patirtį, norus, svajones, problemų sprendimą, svarstymus, įvardydamas įvairias detales, savybes, būsenas, vartodamas naujai išgirstus sudėtingesnės sandaros žodžius. Natūraliai kitiems kalba apie tai, ką žino, veikia, ko nori, tikisi, nesupratus paaiškina, pakartoja; apie tai ką norėtų matyti, išgirsti. Garsiai svarsto savo planuojamos veiklos eigą, praneša apie tai draugui, grupelei draugų, visai grupei.  |
| Kalba natūraliai, laisvai išreikšdamas savo išgyvenimus, patirtį, mintis.  |
|  | Kalbasi su kitais gyvai ir vaizdžiai. | Atsakinėja į pateiktus klausimus. Pasakoja apie savo ir kitų veiklą, išgyvenimus. Papildo savo kalbą mimika, judesiu, muzika, daina. Žaidžia žodžiais įsiklausydami į jų skambėjimą. Kuria įvairias istorijas, pasakas, eilėraščius, fantazuoja, nuotaikingai reiškia mintis. Kuria pasakojimus žiūrėdamas į paveikslus. Reguliuoja savo kalbos garsumą. Sugalvoja pasakos pradžią ar pabaigą. Seka melų pasakas, savaip perkurdamas girdėtą pasaką, jos veikėjus, jų poelgius. Pasakų veikėjus pavadina savo ar draugų vardais.  |
| Domisi ir stengiasi kalbėti vaizdinga bei taisyklinga kalba | Kalba natūraliai atliepdamas bendravimo situaciją, vartodamas vaizdingus žodžius (sinonimus, antonimus ir kt.), technologinius terminus (mikrofonas, pelė, klaviatūra ir kt.). Vartoja įvairią techniką, transporto priemones bei prietaisus įvardijančius žodžius. Vartoja daugumą klabos dalių (daiktavardžius, veiksmažodžius, būdvardžius, prieveiksmius, prielinksnius, skaitvardžius). Kalbėdamas derina žodžius pagal laiką, giminę, derina daiktavardžius ir skaitvardžius. Vartoja įvairias mažybines žodžių formas. Kalba taisyklingai, nevartoja žargoninių draugų vardų ar žodžių, svetimybių. |
| Žaidžia žaidimus artikuliaciniam aparatui, kvėpavimui ir smulkiajai motorikai lavinti | Žaidžia žaidimus liežuviui ir lūpoms (pasakėlės apie liežuvėlio nuotykius, dainelių dainavimas pasirinkus vieną balsį ar priebalsį), kvėpavimui (burbulų, vatos kamuoliukų, plunksnų, vandens lašų, oro per šiaudelį pūtimas); pirštukų žaidimus (žiūrint ir nežiūrint) ir žaidimus smulkiąjai motorikai lavinti (smulkių detalių dėliojimas ir rinkimas; makaronų, sagų, karolių vėrimas; manipuliavimas įvairiais daiktais, kuriuos galima kaišioti, segti, stumdyti ir kt.; popieriaus plėšymas, glamžymas; lipdybos ir aplikacijos darbelių dekoravimas kruopomis, žirniais ir pan.). Atlieka žaismingus artikuliacinio aparato mankštos pratimus, mankšteles, pirštukų masažus su daiktais (pieštukais, guminiais kamuoliukais, kaštonais, gilėmis, kankorėžiais, riešutais, kruopomis, plunksnomis ir kt.) ir be jų. Piešia pasaką, jos veikėjus. Lipdo pasakos veikėjus, atributus; iš atskirų lipdinių visi kartu sudėlioja pasakos eigą. |
| Žaidžia garsais ir žodžiais. | Kuria ir pasakoja įvairius tekstus, mįsles, humoristines istorijas, deklamuoja savo sukurtus kūrinėlius, žaidžia prasmingais ir beprasmiais žodžiais, bando juokauti, kalba „ateivių“ kalbomis, „užsienio“ kalbomis, kuria naujus žodžius. Keičia balso stiprumą, kalbėjimo tempą intonacijas ir kt. Žaidžia žodžiais juos trumpindamas, įvairiai jungdamas. Žaidžia įvairius garsų keitimo žodžiuose žaidimus. Kuria dialogus, inscenizuoja, vaidina. Parenka rimuotus žodžius duotiems žodžiams. Skiria taisyklingai ir netaisyklingai ištartus žodžius. Užbaigia pedagogo ar draugo pradėtą sakinį (iš pasakos ar asmeninės patirties) taisyklingai, linksmai, šmaikščiai, sąmoningai klaidingai. |

|  |
| --- |
| **UGDYMO SRITIS: sakytinė kalba (rašymas, skaitymas).*** raidžių, žodžių bei įvairių simbolių atpažinimas;
* raidžių bei žodžių rašinėjimas, įvairių simbolių braižymas/piešimas;
* trumpų žodelių skaitymas.
 |
| Domisi rašytiniais ženklais, simboliais. | Atpažįsta ir rašinėja raides, žodžius bei kitokius simbolius. | Įvairiais rašikliais brėžia vertikalias ir horizontalias keverzones. | Ne tik domisi įvairiomis rašymo priemonėmis, bet ir noriai jas išbando (rašo pieštukais, kreidelėmis, flomasteriais, pagaliukais ant smėlio, kompiuteriu). Piešdamas brėžia brūkšnį, linijas, apskritimą, keverzones. Bando įvardinti, pavadinti tai, ką nupiešė. Keverzonėmis užrašo savo vardą, pavardę, mintis apie sukurtą darbelį. Atlieka nesudėtingus pratimus lavinančius rankos plaštaką, riešą. Vedžioja punktyrines linijas. Brėžia tiesias ir lenktas, apskritas linijas, apskritimus, spalvina, naudoja liniuotes, trafaretus. Paišo pasakų, istorijų grafikus, planus, schemas. |
| Domisi parašytais žodžiais. | Dailina, spalvina korteles su užrašytais žodžiais, vardais. Spausdintomis raidėmis rašo savo vardą, kopijuoja aplinkoje matomus žodžius. Piešiniuose rašo atskiras raides, po darbeliais - savo vardą.Kuria savo paties knygeles: ,,rašo,, knygeles, stebi pedagogo rašymą, kai šis užrašo vaiko pasakojimą, pats kopijuoja raides, žodžius, sakinius; kuria iliustracijas užrašytam tekstui. Rašo laiškus, telegramas, mintis perteikia įvairiais simboliais. Raidėmis dekoruoja savo nupieštus piešinius. Kopijuoja žaidimams reikalingus užrašus – iškabas, skelbimus, korteles ir kt. |
| Domisi pavaizduotais simboliais. | Įvairioje veikloje pradeda manipuliuoti simboliais (grafiniais vaizdais). Sukurtą tekstą perteikia įvairiais simboliais. Braižo ir aiškina planus, schemas, grafikus. Domisi ir supranta skirtingų spaudinių funkcijas (kalendorius, valgiaraštis, reklama, bukletas ir pan.). Pats kuria reklamas, skelbimus, sveikinimus, kvietimus ir kt. Veria raidžių karolius (suveria savo vardą, paprastus žodžius pvz.: „mama“). Įžiūri raides įvairiuose daiktuose (medžio šakose, lapų linijose, gulinčioje virvėje ir kt.). Žaidžia su raidžių trafaretais. Pastebi grupėje esančius užrašus, bando juos atkartoti.  |
| Domisi skaitomu tekstu. | Pradeda skaitinėti. | Gerbia ir tausoja knygas. | Vaizduoja, kad skaito knygą, kuri jam buvo skaityta. „Skaito“ knygelių, žurnalų, laikraščių iliustracijas, įvardija įvairių objektų ir veikėjų bruožus, veiksmus. Sugalvoja knygelėms pavadinimus.Domisi knygomis, įvairiais rašytiniais tekstais. Pradeda suprasti ryšį tarp knygos teksto ir asmeninės patirties. Domisi iliustracijomis, ieško jose teksto pagrindimo. Paragintas pedagogo, atkreipia dėmesį į atskiras raides, žodžius. Tekste randa raides, kurias žino, klausinėja apie dar nežinomas raides. Varto ir skaito įvairių žanrų spaudinius – reklamines skrajutes, skelbimus, enciklopedijas, dalykinius brėžinius, planus ir kt. Paklaustas atsako, ką perskaitė. Skaito. |
| Domisi abėcėlės raidėmis.Supranta, kad garsas siejamas su raide. | Domisi raidėmis, sugalvoja joms smagius pavadinimus, kuria apie jas istorijas, pradeda jomis manipuliuoti įvairioje veikloje. Pastebi žodžius, prasidedančius ta pačia raide. Supranta, kad raidės turi savo pavadinimą ir specifinę grafinę raišką, kad raidės sudaro žodžius. Žino keliolika abėcėlės raidžių. Pradeda skirti žodžius sudarančius garsus, skiemenis.  |
| Trumpų žodelių skaitymas. | Gali perskaityti užrašus, kuriuos mato gatvėse, pavyzdžiui, parduotuvių, kirpyklų ir pan. Bando perskaityti trumpus, jam reikšmingus žodžius (savo vardą, artimųjų vardus, adresą ir kt.). |

**APLINKOS PAŽINIMO UGDYMASIS**

|  |  |
| --- | --- |
|  **PASIEKIMAI 4-6 žingsniai** |  **Ugdymo gairės** |
|  **Nuostatos**  |  **Gebėjimai**  |  **Žinios, supratimas, patirtis** |
| **UGDYMO SRITIS: aplinkos pažinimas.*** domėjimosi socialine, kultūrine, gamtine aplinka, noro ją tyrinėti ir pažinti;
* pagarbos gamtai ir gyvybei, žmonių sukurtai aplinkai, tolerancijos įvairių kultūrų, lyties, socialinių ir amžiaus grupių žmonėms;
* gebėjimo mąstyti, samprotauti, remiantis informacija, spręsti problemas, nusakyti pasaulį kalba, vaizdais, simboliais ir kitomis priemonėmis;
* žinių apie aplinką, jos raidą, aplinkos pažinimo būdų, savo šeimos, savęs, kaip bendruomenės nario, suvokimo, savo teisių bei pareigų žinojimo;
* aplinkos pažinimo būdų žinojimo bei supratimo, gebėjimo pritaikyti žinias.
 |
| Nori pažinti bei suprasti save ir aplinkinį pasaulį, džiaugiasi sužinojęs ką norsnauja. | Įvardija bando apibūdinti save | Žino svarbią asmeninę informaciją | Pasako savo vardą ir pavardę, savo adresą, pasako ir parodo, kiek turi metų. Įvardija giminaičius. Pasakoja apie savo šeimą: žino tėvų vardus, jų profesijas. Kartu su tėveliais sudaro „Šeimos medį“. |
| Pažysta ir tyrinėja kūno dalis ir kūno judėjimą erdvėje. | Tyrinėja, kaip kūnas juda: žaidžia judrius žaidimus; dirba smulkius darbelius. Supranta, kad kūnas susideda iš atskirų dalių. Apibūdina jų paskirtį ir priežiūrą. Atkreipia dėmesį į berniukų ir mergaičių kūno kai kuriuos skirtumus: plaukų ilgį, raumenų jėgą ir kt. Tyrinėja žmogaus skeletą paveikslėliuose ar savo rentgeno nuotraukose. Tyrinėja, žiūrinėja plakatus, knygas apie kūno sandarą. Atlieka įvairius kvėpavimo pratimus: pučia plunksneles, užpučia žvakę, įkvepia ir sulaiko kvėpavimą. |
| Kūną ir jo dalis naudoja saviraiškai ir išraiškai | Žaidžia dramatizacinius žaidimus, žaidžia su pirštininėmis, pirštukų ir stalo teatro lėlėmis; žaidžia pirštukų žaidimus. Grimuoja veiduką, pavirsdamas norimu personažu. Tapo pirštais, plaštakomis, pėdomis; šoka pagal muziką dažytomis pėdomis ant ilgų popieriaus juostų. Palieka pirštų, plaštakų, pėdų atspaudus smėlyje, molyje; piešia savo portretą ant veidrodžio, popieriaus lape; gamina kaukes, akcentuodamas veido dalis; suvokia save kaip visumą, piešia save ar draugą natūralaus dydžio, apvedžiodamas vaiko figūrą ant didelio lapo; žaidžia šešėlių žaidimus.  |
| Suvokia jutimo organų galimybes ir pajunta skirtumus | Tyrinėja regos galimybes žiūrėdamas abiem ir viena akimi, stengiasi pamatyti prietemoje, tamsoje; tyrinėja aplinkos, muzikinius, gamtos, garsus; pajunta buities, gamtos, kvapus; ragauja įvairaus skonio maistą.  |
| Įvardija ir geba suprasti gyvosios gamtos objektus ir reiškinius. | Atpažįsta įvairius gyvūnus, nusako jų pagrindinius požymius, domisi jų gyvenimu, aplinka | Žiūri laukinių ir naminių gyvūnų nuotraukas knygose, bukletuose; stebi gyvūnų gyvenimą akvariume, narvelyje, terariume; pasakoja apie namuose laikomus gyvūnus; rodo jų nuotraukas; jei yra galimybė, atneša parodyti draugams. Prisimena matytus naminius gyvūnus; pasakoja patirtus įspūdžius; Stebi laukinius gyvūnus darželio miškelyje, gyvatvorėse, ore, pievutėse, po medžio žieve, po žeme; stengiasi juos atpažinti ir pavadinti. Su mikroskopu ir didinamuoju stiklu tyrinėja vandens laše, ant žmogau odos, esančią gyvybę. Knygų iliustracijose, paveiksluose stebi gyvūnų gyvenimą natūralioje aplinkoje; Išsiaiškina kuo skiriasi gyvūnų jaunikliai nuo suaugusių. Knygų iliustracijose stebi gyvūnų gyvenimo ratą; sužino apie gyvūnų prisitaikymą prie metų laikų kaitos. Vartydamas knygas, klausydamas pasakojimų, naudodamasis didaktine medžiaga sužino, kad visi gyvūnai turi kūnus, bet jie skirtingi; Klauso tautosakos kūrinių; išgirsta ir stengiasi įsiminti mįsles, dainas, pasakas apie gyvūnus, jų balsų pamėgdžiojimus; Nusako naminių ir laukinių gyvūnų skirtumus. |
|  | Meninėmis priemonėmis reiškia požiūrį į gyvūnus | Vaidina siužetus apie gyvūnus mėgdžiodamas jų elgesį, garsus; Lipdo gyvūnus iš molio, plastilino, druskinės tešlos; iš lipdinių kuria siužetus. Piešia, tapo gyvūnus, konstruoja iš Lego kaladėlių; aplikuoja iš popieriaus, audinio; kuria iš gamtinės medžiagos.  |
| Stebi ir tyrinėja augalus artimiausioje aplinkoje, supranta panašumus ir skirtumus  | Stebi darželio kieme, pievutėse, gėlynuose, miškelyje augančius augalus, pasako jų pagrindinius požymius, įsimena jų pavadinimus; gėrisi jų formomis, spalvomis, kvapais, garsais. Tyrinėja augalus, jų dalis pro didinamąjį stiklą, mikroskopą. Žiūrinėja, stebi augalus knygų iliustracijose, paveiksluose, atvirukuose.Sužino, kad jiems augti reikia drėgmės, šviesos, šilumos, dirvožemio; kad visi augalai turi savo gyvybės ratą. Augina svogūninius augalus; daugina augalus lapais, šakelėmis; daigina įvairias sėklas vazonėliuose, vatoje, stebi jų dygimą, augimą; Pastebi, kad augalai puošia žmogaus gyvenimą – sodybas, kambarius, parkus. Liesdamas patiria, kad yra spygliuotų, aštrių augalų – agrastai, rožės, dagiai ir kt.Skiria daržoves, vaisius, uogas ir nusako panaudojimo maistui būdus. |
| Atlieka eksperimentus su augalais ir renka augalus ar jų dalis | Piešia burokėlių, morkų sultimis, raudongūžių kopūstų nuoviru; citrinos sultimis, ką nupiešė pamato lapą pakaitinęs prie žvakės ar degančios lemputės. Įsitikina, kad augalai sugeria vandenį: baltą gėlę pamerkia į spalvotą vandenį, stebi kaip pasikeičia žiedo spalva, vandenyje mirko žirnius. Augina augalus tamsoje ir šviesoje – įsitikina, kad jiems reikia šviesos; laistydamas ir be vandens – įsitikina, kad augalams reikia vandens. Renka augalų dalis darželio kieme ir išvykose su tėvais; klausinėja ir sužino, kokių augalų kokias dalis renka; rūšiuoja surinktus augalus. Gamtinę medžiagą naudoja ugdančiojoje veikloje: skaičiuoja, grupuoja, lygina ir kt.; naudoja kūrybinei veiklai. |
| Meninėmis priemonėmis išreiškia ryšį su augalais | Piešia, tapo, lipdo augalus. Daro gamtinės medžiagos atspaudus dažais popieriuje; molyje, kurdamas reljefinius paveikslus. Piešia augalų dalimis (šakelėmis, šluotelėmis) ir ant jų (ant medžių lapų, žievės, trinkelių). Kuria iš augalų atvirukus, koliažus, floristines kompozicijas.  |
| Įvardija negyvosios gamtos objektus. | Stebi ir tyrinėja vandenį, smėlį ir dirvožemį | Vasarą žaidžia žaidimus su vandeniu, patiria ir nusako kai kurias vandens savybes (skaidrus, skystas). Žiemą kuria skulptūras, statinius iš sniego; patiria ir bando nusakyti kai kurias sniego savybes (purus, birus, lipnus). Stebėdamas pradeda suprasti, kad vandens būvis priklauso nuo oro būvio: kai karšta, vanduo garuoja, kai šalta – užšąla; bando išgarinti, užšaldyti vandenį. Sužino apie vandens telkinius (upes, ežerus, jūras), sužino apie keliones vandeniu ir po vandeniu. Žaidžia smėlyje, patiria sauso ir drėgno smėlio savybes; kuria statinius iš drėgno smėlio ir smėlio su vandeniu (suvarvintos pilys); naudoja smėlį kūrybiniams darbams – smėlio tešla, smėlio žvakės, koliažai, spalvoto smėlio buteliai.  |
| Stebi ir analizuoja gamtos reiškinius | Sužino, kad šviesa gali būti natūrali (saulė, mėnulis) ir dirbtinė (elektra, ugnis); vakaroja prie žvakės; laido saulės zuikučius. Gamina žibintus, žvakides, dalyvauja žibintų šventėje; kuria vitražus; žaidžia šešėlių žaidimus ir šešėlių teatrą. Veikdamas su akmenimis patiria, kad jie kieti, sunkūs, įvairių spalvų ir formų. Naudoja akmenis kūrybiniams darbams. Stebi oro (giedra, lietus, sniegas, šerkšnas, šlapdriba, rūkas, pūga) ir gamtos (vaivorykštė, žaibas, Saulės ir Mėnulio užtemimai) reiškinius. Žymi „Gamtos kalendorių“. Žaidžia žaidimus: „Žemė, oras, vanduo“.Sužino, kaip atsiranda lietus. Atkreipia dėmesį į vėją: pasidaro vėduoklę, vėjo malūnėlį, lėktuvėlį, aitvarą, vėjarodę. Domisi gamtos reiškiniais, kurių negali pamatyti: ugnikalniai, žemės drebėjimai, smėlio audros) Iš pasakojimų, televizijos, žiniasklaidos sužino, kad gamta gali būti pavojinga žmogui – potvyniai, sausros, uraganai, žemės drebėjimai. Pasako metų laikų pavadinimus ir jiems būdingus požymius. |
| Įgyja ekologijos ir gamtosaugos pradmenis, nusiteikia saugoti gyvybę | Sužino, kad nykstantys augalai ir gyvūnai surašyti „Raudonojoje knygoje“; kad yra saugomos vietos: draustiniai, nacionaliniai parkai, gamtos paminklai, medžiai, akmenys. Prižiūri grupėje auginamus gyvūnus, maitina, valo jų „namelius“. Žiemą lesina paukštelius, prisideda prie pagalbos gyvūnams akcijų. Sužino elgesio gamtoje taisykles ir jų laikosi. Kalbasi, diskutuoja apie gamtosaugą ir ekologiją. Dalyvauja gamtosauginiuose renginiuose, akcijose darželyje, mieste, rajone; gamtosauginių piešinių konkursuose. Iš buitinių atliekų gamina lėles stalo teatrui, žaislus smėlio dėžei, muzikinius instrumentus; priemones judriai veiklai (tunelius, mašinėles, įvairias kliūtis) iš kartoninių dėžių; lesyklėles.Analizuoja savo patirtį, turimas žinias ir suvokia, kad žmonės, augalai, gyvūnai priklauso vieni nuo kitų; stengiasi suprasti, kad žmonės, būdami gamtos dalimi, yra atsakingi už gamtą, jos išsaugojimą. Mokosi rūšiuoti atliekas. |
|  | Įvardija ir geba paaiškinti socialinius reiškinius, apibūdinti savo gyvenamąją vietą.  | Įgyja žinių apie savo šalį. | Pasako miesto, gatvės, kurioje gyvena, pavadinimus, išvardina gyvenamosios vietos objektus. Pastebi pasikeitimus savo aplinkoje; orientuojasi darželio aplinkoje. Pasakoja apie savo gintąjį miestą, įvardija keletą jo įžymybių, pasako savo darželio pavadinimą, adresą. Žino savo šalies ir sostinės pavadinimą. Švenčia tradicines šventes, pasakoja apie jas. |
| Domisi technika ir noriai mokosi ja naudotis. | Sužino apie profesijas, senovinius daiktus ir šiuolaikinę techniką. | Domisi suaugusio žmogaus darbais, įvairiomis profesijomis, žino savo tėvų profesijas, apibūdina jų darbus. Žaidžia kūrybinius-vaidmeninius žaidimus (oro ouostas, autobusas, bankas, biblioteka, cirkas, degalinė, parduotuvė (drabužių, gėlių, žaislų, maisto), gaisrinė, gimtadienis ir pan.Lankydamiesi etnografiniuose muziejuose, darželio „Seklyčioje“ susipažįsta su senoviniais daiktais, buities rakandais, analizuoja jų pasikeitimus dabartiniais laikais. Aptaria dabartinę buitį palengvinančią techniką, jos galimybes. Atranda ir mokosi naudotis buities prietaisais, skaitmeninių technologijų galimybėmis. |
| **UGDYMO SRITIS: kiekio supratimas ir skaičiavimas.*** skaičiaus vartojimas kiekiui nusakyti (kiek?);
* skaičiaus vartojimas numeruoti (kelintas?);
* simboliai, vartojami skaičiams pažymėti.
 |
| Nusiteikęs pažinti pasaulį skaičiuodamas. | Geba skaičiuoti daiktus, palyginti daiktų grupes pagal kiekį, naudoti skaitmenis, apibūdinti daikto vietą eilėje, sudaryti sekas.  | Skaičiuoja daiktus irpalygina daiktų grupespagal daiktų kiekį grupėse. | Skaičiuoja daiktus, savo pirštukus, žaislus, suvokia kiekinę skaičiaus sandarą iš vienetų. Skaičiuodamas daiktus supranta, kad daiktų skaičius nepriklauso nuo jų požymių ir jų padėties erdvėje. Skaičiuoja iki 5-10-ies. Geba atsakyti į klausimus: kiek iš viso? kiek daugiau? kiek trūksta? Pastebi, kaip sudaryta daiktų seka, geba ją pratęsti 1-2 daiktais.Palygina daiktų grupes pagal kiekį (daugiau/mažiau). |
| Padalina daiktus. | Atlieka problemines užduotis: padalink vieną pyragą visiems vaikams, Supranta ir vartoja sąvokas: daugiau/mažiau, po lygiai, vienu, dviem daugiau/mažiau, pusiau, į 2 dalis, į 4 dalis. |
| Įgyja supratimą apie kiekį ir skaičių.  | Sudaro daiktų grupes didėjančia ar mažėjančia tvarka, supranta, kada skaičius mažėja ir kada didėja. Žaidžia žaidimus „parduotuvė“, „padėk mažiau arba daugiau“, „gyvi skaičiai“ (susitaria dėl veiksmų, kuriuos reikia atlikti pamačius tam tikrą skaičių) ir pan.; žaidimuose taiko skaičiuotes. Žaidžia, grupuoja daiktus, juos skirsto ir suvokia sudėtį ir atimtį.Įsimena skaičių seką. Pratęsia, sukuria skirtingųpožymių sekas su 2–3 pasikartojančiais elementais. |
| Domisi skaitmenimis. Vartoja kelintinius skaitvardžius. | Pažįsta skaitmenis; Sieja daiktų kiekį su daiktų skaičių žyminčiu simboliu. Lygina gretimus skaičius, Įvardina kelintas atėjo į grupę. Atlieka probemines užduotis: išrikiuok ir pasakyk kelintas stovi kiškiukas ir pan.; |
| **UGDYMO SRITIS: forma, erdvė, matavimai.*** vaiko pažinties su paprasčiausiomis geometrinėmis figūromis;
* daikto, dydžio, dydžių santykio suvokimo;
* vis gerėjančio vaiko orientavimosi laike ir erdvėje.
 |
| Nusiteikęs pažinti pasaulį matuodami | Geba grupuoti daiktus pagal spalvą, formą, dydį.  | Grupuoja, komponuoja daiktus, atsižvelgdamas į jų spalvą, formą arba dydį. | Veikia su daiktais, girdi ir įsimena jų pavadinimus; supranta apibendrinančius žodžius. Aplinkoje, nuotraukose stebi, tyrinėja puodynes, ąsočius, medinius šaukštus, tautinį kostiumą, juostas, švenčių atributus. Varto knygas, nuotraukų albumus, žurnalus ir pastebi praeities ir dabarties architektūros skirtumus, Manipuliuoja, veikia su padidinamuoju stiklu, veidrodžiu, spyruoklėmis, magnetais, svarstyklėmis; aiškinasi, kaip veikia projektorius; tyrinėja, kaip veikia svertai, supasi sūpuoklėse. Manipuliuoja, veikia su daiktais, tyrinėja juos ir įgyja supratimą apie daiktų dydį, ilgį, tūrį, svorį. Lygina daiktus pagal ilgį, aukštį, plotį, dydį, storį. Veikdamas vartoja sąvokas. Juostele, liniuote, žingsniais, pėdomis matuoja daiktų ilgį, aukštį; stebi oro termometro rodmenis; stebi laikrodį; aiškinasi pinigų vertę. Veikia su daiktais, atkreipia dėmesį į jų formas. Iš įvairios formos popieriaus lapų lanksto lankstinius; piešia, tapo ant įvairios formos lapų; piešdamas, tapydamas, aplikuodamas naudoja pažįstamas formas. Žaidžia didaktinius žaidimus su geometrinių ir kitokių formų figūromis; Stato statinius iš trikampių ir keturkampių kaladėlių.. Veikia su skirtingo dydžio ir spalvos figūromis; grupuoja pagal formą. Žaidžia, manipuliuoja įvairių spalvų ir atspalvių žaislais ir daiktais; stebi spalvas ir atspalvius gamtoje, spalvų derinius tautodailės kūriniuose, pamato panašumus; skiria ir pavadina spalvas ir atspalvius; žaidžia žaidimus, reikalaujančius spalvų skyrimo, įvardijimo; klausosi eilėraščių, dainelių, mįslių, pasakų apie spalvas, pats kuria apie tai literatūrinius kūrinėlius; kuria tapybos, aplikacijos, koliažo „skiautinio be adatos“ darbus. |
| Jaučia daikto vietą ir padėtį erdvėje. | Orientuojasi erdvėje | Žaidžia judrius žaidimus; juda nusakyta kryptimi arba pagal išdėstytas nuorodas; keičia kryptį pagal žodinį nurodymą. Nusako daikto vietą erdvėje savo atžvilgiu (prieš mane, už manęs, mano kairėje, dešinėje); skiria kairę ir dešinę pusę. Orientuojasi stalo, lapo paviršiuje. Orientuojasi darželio patalpose, lauko aikštelėje, darželio kieme; sudaro grupės, lauko aikštelės planą ar maketą.Pasigamina gimtadienių kalendorių, kuriame mato, kokiu metų laiku, kurį mėnesį, kurią dieną gimė, kiek turi metų; iš nuotraukų ar paveikslėlių gamina vaiko (savo paties ar abstraktaus) gyvenimo liniją iki 4, 5, 6 metų. |
| Pradeda suvokti laiko tėkmę ir trukmę. | Pastebi objektyvius laiko tėkmės požymius, supranta, kad laikas matuojamas. | Skiria ir pavadina paros dalis, sieja jas su savo gyvenimo ritmu, gamtos reiškiniais; supranta, kad paros ratas visada toks pats; vartoja sąvokas šiandien, rytoj, vakar; planuoja būsimos dienos, savaitės veiklą; stebi žmonių veiklą visomis paros dalimis.Susipažįsta su mechaniniais, elektroniniais, saulės, smėlio, gėlių laikrodžiais; žaidžia didaktinius ir kitokius žaidimus apie laiką ir laikrodį; sužino, kad laikas matuojamas minutėmis, valandomis, paromis, savaitėmis, mėnesiais, metais; sudaro paros juostą, valandas susiedamas su savo veikla; pasidaro kalendorių orams stebėti arba grupės įvykiams žymėti. Pastebi metų laikų nuoseklumą; švenčia sezonines šventes. |

**MENINIS UGDYMASIS**

|  |  |
| --- | --- |
|  **PASIEKIMAI 4-6 žingsniai** | **Vaikų veiksenos**  |
|  **Nuostatos**  |  **Gebėjimai**  |  **Žinios, supratimas, patirtis** |
| **UGDYMO SRITIS: estetinis suvokimas.*** estetinis suvokimas - meno, savo ir kitų kūrybos bei aplinkos estetikos suvokimas;
* estetinis jautrumas - gebėjimas pastebėti, įžvelgti grožį ir juo gėrėtis, nuostatos ir poreikis grožiui bei jo kūrimui;
* estetinis vertinimas - nusiteikimas gerbti ir tausoti grožio vertybes; meno, gamtos, aplinkos, žmonių santykių ir veiklos, savo ir kitų meninės kūrybos estetinis vertinimas.
 |
| Domisi, gėrisi, grožisi aplinka, meno kūriniais, menine veikla. | Pastebi ir žavisi aplinkos grožiu, meno kūriniais. | Džiaugiasi menine veikla, nori dainuoti, šokti, vaidinti, pasipuošti, gražiai atrodyti. |  Eis į salėje vykstančią muzikinę valandėlę, dainuos, šoks, žais. Išreikš norą gražiai dainuoti, šokti, vaidinti, gražiai sutvarkyti daiktus, žaislus. Pasakys ką šoko. Norėdamas suprasti vaidinimą pats aiškinsis, spėlios, bandys paaiškinti. Įsijaus į piešimo procesą, emocingai komentuos savo piešinį. |
|  | Skirtingai reaguoja klausydamas ir stebėdamas skirtingo pobūdžio, kontrastingus meno kūrinius, aplinką. | Skirtingai reaguos matydami šokant polką ir valsą, linksmo siužeto paveikslėlį ir skulptūrėlę. Pajus knygelėje vaizduojamų personažų emocines būsenas, pastebės formas. Sutelks žvilgsnį pastebėti ir emocingai reaguoti į kai kurias meno kūrinių, gamtos, buities daiktų, bendraamžių elgesio, šventiškai pasipuošusios grupės, gatvės, namų estetines savybes. |
| Džiaugiasi savo ir kitų kūryba. | Keliais žodžiais ar sakiniais pasako savo įspūdžius apie klausytą muziką, dainelę, eilėraštį, pasaką, matytą šokį, vaidinimą, dailės kūrinį, knygos iliustraciją, gamtos ir aplinkos daiktus ir reiškinius, pastebi ir apibūdina kai kurias jų detales. Reaguoja į kitų nuomonę. | Pasakys savo nuomonę, kuris meno kūrinys, kuri jo paties ir kitų grupės draugų meninė veikla, rezultatai patiko labiausiai ir kodėl. Komentuos muzikos kūrinį, koncertą ar muzikinį spektaklį. Pasakodamas apie matytą šokį, judesį susies su personažu ar nuotaika. Apžiūrinėdami draugų nupieštas saulutes, diskutuos, kuriuose piešinėliuose saulutė linksma, kuriuose liūdna.Pasakys savo nuomonę apie savo ir kitų išorės grožį, apie gražų ir negražų bendraamžių poelgį. Jautriai reaguos į kitų vertinimus. |
|  | Suvokia ir apibūdina kai kuriuos muzikos, šokio, vaidybos, vizualaus meno estetikos ypatumus. | Mėgaujasi muzikavimu, šokiu, vaidyba, dailės veikla. Rodo pasitenkinimą bendra veikla ir kūryba, gėrisi savo ir kitų menine veikla, geru elgesiu, darbais. Grožisi gamtos spalvomis, formomis, garsais. |  Patikusius, sukėlusius daug emocijų kūrinius, daineles, ratelius prašys nuolat kartoti. Nusakys pasakų, vaidinimų veikėjų balsų intonacijas ir jas pakartos žaidimuose. Su dideliu susidomėjimu dalyvaus kūrybos procese kartu su tautodailininke, paaiškins apie velykinio kiaušinio marginimo procesą. Džiaugsis piešimo procesu.Kalbėdamas apie draugo piešinį, šokį, pagirs, kad buvo gražu. Trumpai grožėsis gamta, sutelks dėmesį ir pastebės spalvų ir formų, garsų darną ir įvairumą, pamatęs klevą rudenį. Džiaugsis ir gėrėsis ornamentais išgražintais drabužiais, aplinkos daiktais. |
| Jaučia, suvokia ir apibūdina kai kuriuos muzikos, šokio, vaidybos, vizualaus meno estetikos ypatumus. | Pastebi kai kuriuos meninės kūrybos proceso ypatumus. Pasako, kaip jautėsi ir ką patyrė dainuodamas, šokdamas, vaidindamas, piešdamas. | Girdėtus muzikos kūrinėlius elementariai apibūdins. Klausomus programinės muzikos kūrinius apibūdins žodžiais. Savarankiškai pasakos matyto šokio siužetą. Žiūrėdamas vaidinimą, atkreips dėmesį į veikėjų elgesio, judėjimo, intonacijų ypatybes, jas įvardis. Kartu su auklėtoja apžiūrinės dailės reprodukcijas, nuotraukas, pažiūrės trumpą filmo fragmentą. Diskutuos ką yra matę, elementariai aiškinsis, kuo skiriasi kūrinys, fotografija, kinas. |
| Reiškia savo estetinius potyrius, dalijasi išgyvenimais, įspūdžiais. | Dalijasi įspūdžiais po koncertų, spektaklių, parodų, renginių lankymo. Pasako savo nuomonę apie muzikos kūrinėlį, dainelę, šokį, vaidinimą, dailės darbelį, aplinką, drabužį, tautodailės ornamentais papuoštus daiktus. | Padainavęs ar pažaidęs muzikinį ratelį, žaidimą, pasakys, kuris labiau patiko, o kuris nelabai. Išsakys savo nuomonę, kodėl patiko ar nepatiko matytas šokis. Pasakys, kodėl pačiam patiko ar nepatiko šokti. Estetinį meno kūrinių ir savo kūrybos vertinimą susies su doriniais, emociniais išgyvenimais. Draugystės dieną iškirps iš popieriaus gėlę ir padovanos draugui. Veido išraiška, judesiais, žodžiais parodys, kas patiko ar nepatiko – meniniai sprendimai. |
| Stengiasi kuo gražiau šokti, vaidinti, deklamuoti, dainuoti, groti, piešti, konstruoti. Gėrisi ir grožisi savo menine kūryba. | Emociškai išgyvens meno kūrinius, pasakos apie šokį. Vaidindamas emocingai, išraiškingai pakartos frazes ir intonacijas. Gana ilgai sutelks dėmesį ir seks jį sudominusį vaidinimą ar filmuką. Gilinsis į įvykius, pasakos, pasakodamas parodys emocijas, jausmus. Gėrėsis ir grožėsis savo menine kūryba, pasakys, kas pasisekė, užrašys savo vardą, juos eksponuos, rodys kitiems. Sieks meninės kūrybos grožio, noriai ir su džiaugsmu stengsis viską atlikti kuo geriau. |
| Pastebi papuoštą aplinką, meno kūrinius ir pasako, kas jam gražu. Palankiai vertina savo ir kitų kūrybinę veiklą, pasako vieną kitą argumentą, kodėl gražu. | Pateikdami keletą motyvų apibūdins, palygins patikusią ar nepatikusią muziką, šokį, dailės darbelį, vaidinimą. Palankiai vertins patinkančią savo ir kitų kūrybinę veiklą ir kūrinėlius. Pastebės neišraiškingą, nepavykusį kūrinių atlikimą. Reikš nuomonę apie grupės aplinkos estetiką, pastebės, kada daiktai tvarkingai ar gražiai išdėlioti, aiškins, kad švara ir tvarka – gražu. Saugos ir puoselės gamtos grožį, noriai tvarkys ir puoš grupės aplinką. Gėrėsis ir palankiai vertins tinkamą bendraamžių elgesį, džiaugsis pats gavęs pagyrimų. Mėgdžios gražaus elgesio pavyzdžius. Grožėsis ir išraiškingais žodžiais apibūdins labiausiai i akis krentančias gamtos, aplinkos daiktų ir reiškinių bei kasdieninio gyvenimo estetines ypatybes. Pastebės grupės aplinkos estetiką ir ja rūpinsis, pastebės savo ir kitų estetinę išvaizdą. |
| Pasakoja įspūdžius apie muzikos, vaidinimo, šokio siužetą, matytus dailės, tautodailės kūrinius, vaizduojamus įvykius, veikėjus, nuotaiką, kilusius vaizdinius. Plačiau papasakoja, ką sukūrė. | Suvoks ir savais žodžiais apibūdins muzikos kūrinius. Savarankiškai pasakos stebėto šokio siužetą, nusako veikėjus, jų judesius, apibūdina šokio kostiumus. Supras, kur sėdi žiūrovai ir savarankiškai užims jų vietą, parodys, kur vaidins aktoriai, žinos, kada vaidinimas prasideda, o kada baigiasi. Apžiūrinėdamas dailės kūrinius apibūdins spalvas, medžiagas, išraišką. Įvardys skirtingus meno kūrinių sukeliamus potyrius ir kilusias idėjas patiems veikti. Bandys atpažinti ir spėlioti, kokį veikėją vaidina. Įžvelgs kai kuriuos raiškos priemonių ryšius su vaizduojamu objektu. |
| **Ugdymo sritis: vizualinis menas.*** emocijų, patirties, minčių, įspūdžių raiška meninėmis priemonėmis ir būdais;
* meninės raiškos priemonių tyrinėjimas ir eksperimentavimas;
* meninė kūryba ir improvizacija.
 |
| Jaučia meninės raiškos džiaugsmą. | Spontaniškai ir savitai reiškia įspūdžius, išgyvenimus, mintis. | Atranda spalvų pasaulį, išreiškia save spalva, geba jausti spalvą. Naudoja spalvą įvairioje veikloje, įvardina pagrindines spalvas. | Eksperimentuos ant balto ir spalvoto (sauso ir šlapio), įvairaus formato, įvairaus dydžio popieriaus, pirštu, teptuku guašo dažais ir akvarele. Iš pradžių dviem spalvom, vėliau daugiau. Stebės gamtą, analizuos jos spalvas, patirtus įspūdžius atspindės kūrybinėje meninėje raiškoje.  Darbelius atliks įvairiomis technikomis bei priemonėmis. Tapys naudodami pagrindines spalvas: raudoną, geltoną, mėlyną. |
| Savo abstrakcijoje įžvelgia daiktus ar įvykius. | Pamato ir išvardina metų laikų spalvas  | Pro langą ar pasivaikščiojimo metu stebės gamtą, analizuos jos objektus (medžius, namus gėles ir kt.) ir juos atvaizduos kūrybinėje veikloje. |
| Pratina maišyti spalvas, atranda atspalvius ir juos įvardinti. | Tapys darbelius maišydami pagrindines spalvas ir nusako spalvos pavadinimą. Raudona su mėlyna – violetinė, raudoną su geltona – oranžinė, geltona su mėlyna – žalia. Jas vadins sudedamosiomis spalvomis. |
| Eksperimentuoja dailės medžiagomis ir priemonėmis, tyrinėja įvairius veikimo jomis būdus. | Suvokia spalvų emocinį poveikį. Geba pažinti ir įvardinti šiltas ir šaltas, linksmas ir liūdnas spalvas. Jas kūrybingai taiko emocinėje darbelio raiškoje. | Tapys spalvomis panašiomis į ugnį: raudona, oranžine ir į ledą: mėlyna.Tapys darbelius geltona, oranžine, raudona spalva. Aptars kokius jausmus jie patiria, stebėdami darbelį. Tapys mėlyna spalva, mėlyną maišys su žalia. Tapys ruda, pilka spalvomis, analizuos darbelio emocinę išraišką. Kalbėsis apie tai ką kokiomis spalvomis vaizduoja. Šiltomis spalvomis nutapys formų darbelio foną, dengs šaltomis spalvomis ir atvirkščiai. |
| Tapytą darbelį papildo realiomis medžiagomis, aplikacijomis. Ieško geriausių spalvinių derinių gamtoje. Domisi etnokultūros tradicijomis – tautinių raštų spalviniais, deriniais. | Darys koliažus. Tapys portretus, gamins kaukes. Darbeliuose naudos realias medžiagas: siūlus, kailį, audinius, džiovintus augalus ir kt.Artimiausioje aplinkoje, stebės gėlynus, gėlių žiedus [ žiedlapių spalvą ir viduriukus], žydinčius medžius ir kt. Atras dažniausia pasitaikančius spalvų derinius gamtoje: žalia su raudona, oranžinė su violetine, mėlyna su geltona. Tapys gėles naudodamiesi gamtoje aptiktais spalviniais deriniais. Vartys lietuvių liaudies meno albumus. Analizuos audinių spalvinius derinius ir atras, kad dažniausiai aptinkami tie deriniai, kuriuos jie atrado gamtoje. |
| Tyrinėdamas dailės medžiagas ir priemones, intuityviai atranda skirtingus veikimo su jomis būdus. | Atranda spalvų ratą,tapymą derina su štampavimu, vaško kreidelių technika. | Analizuos spalvų ratą. Išvardins vienas priešais kitą stovinčias spalvas. Atras, kad tai spalvos, kurios tarpusavy labai gerai dera: raudona su žalia, geltona su mėlyna, violetinė su oranžine. Tapys darbelius, juose taikys aukščiau minėtų spalvų derinius. Puoš darbelius ornamentais iš dviejų elementų, naudos dvi spalvas, jas derins prie fono.Pieš formas vaško kreidelėmis, po to dengs akvarele. Prisimins spalvų derinius. |
| Spalvomis, linijomis išreiškia literatūros, muzikos kūrinio ar kitokius meninius įspūdžius. | Tapys klausydami muzikos ir ją atvaizduos spalvų, potėpių emocine išraiška (linijos švelnios, aštrios, tolygios, pulsuojančios, kintamo intensyvumo ir pan.). |
| Eksperimentuoja tapybos, grafikos, mišriomis dailės priemonėmis ir medžiagomis, kuria sudėtingesnius koliažus, trimates formas iš įvairių medžiagų, asambliažus, fotografuoja, piešia skaitmeninėmis priemonėmis (piešimo programomis telefone, kompiuteryje). | Atranda linijų, dėmių pasaulį. Geba išreikšti save linija, dėme, ugdo jautrumą šioms raiškos priemonėmis. Atranda raiškos įvairovę. | Eksperimentuos su didelių matmenų medžiagomis ant didelių popieriaus lapų (medžio anglimi, kreida, vaško kreidelėmis ir kt.). Pieš kreida ant asfalto, linoleumo. Pieš taškelius, brūkšnelius, linijas. Pieš dideles ir mažas, kampuotas ir apvalias bei netaisyklingas uždaras linijas. Plokštumas užbrūkšniuos – gaus dėmes. Jas analizuos, aptars į ką jos panašios (namas, medis, mašina, gėlė ir kt.). |
| Linijų, dėmių pagalba vaizduoja artimiausios aplinkos objektus.  | Pieš linijas, dėmes, jas derins tarpusavy, vaizduos mašinas, medžius namus, žmones, gėles ir kt. |
| Kuria spontaniškai, kartais pagal išankstinį sumanymą, kuris darbo eigoje dažnai kinta, ,,pasimeta“. | Skiria ir piešia pagrindines spalvas, linksmas ir liūdnas, šviesias ir tamsias.  | Pagrindinėmis spalvomis pieš įvairaus turinio jiems patrauklius objektus, juos jungs į siužetus, įvardins spalvas ir jų atspalvius. Vartys knygeles analizuos jų iliustracijų spalvinį pobūdį, jį sies su literatūrinio kūrinio emocijomis. Atras, kad linksmam turiniui išreikšti naudojamos šiltos spalvos ir atvirkščiai. Pieš gamtą, literatūrinius išgyvenimus, taikys spalvą jų emociniam poveikiui išreikšti. |
| Suvokia ornamento ypatumus ir juos piešia. | Dėlios linijinius „piešinius“, ornamentus iš pagalbinių medžiagų (pagaliukų, šiaudelių, pušies spyglių ir kt.). Taškeliais, brūkšneliais, linijomis, apskritimais puoš.  |
| Skirtingiems sumanymams įgyvendinti dažniausiai tikslingai pasirenka dailės priemones ir technikas. | Piešimą jungia su štampavimo ir aplikavimo technika.Įgauna kompozicinių įgūdžių. | Piešimo ir štampavimo technika puoš auklėtojos ar vyresniųjų vaikų iškirptas formas.  Aplikuos įvairius objektus, pripieš trūkstamas detales arba aplikuotą darbelį papildys piešiniais.Ras lape vaizduojamo daikto viršų ir apačią, objektą vaizduos didelį - per visą lapą, piešiant nesukios popieriaus lapo. Pieš keletą objektų, gerai apgalvos.  |
| Eksperimentuoja sudėtingesnėmis dailės technikomis. | Piešiniuose naudoja regimosios informacijos vaizdus, grafinius ženklus, tautinius ornamentus. | Darbelius puoš įvairiomis rodyklėmis. Naudos horizontalias, vertikalias, pasvirusias linijas. Objektus žymės skaičiais, raidėmis. Vartys lietuvių liaudies meno albumus. Analizuos tautinius raštus, ieškos liaudies ornamentikos pavyzdžių. Ant balto ar spalvoto popieriaus lapo pieš liaudies meno dirbinius: audinius, indus, baldus, juos puoš krypukėmis, laužytomis linijomis, liaudies ornamentais. Pieš „spirales“, „siūlų kamuolius“, „suraizgyta, sumazgyta“ ir kt. |
| Patirtį išreiškia įvairiomis linijomis, jų deriniais, dėmėmis, geometrinėmis ir laisvomis formomis. | Suvokia geometrinio ir laisvo kontūro linijas. Linija vaizduoja gamtos pokyčius ir patirtus įspūdžius. | Stebės, analizuos artimiausioje aplinkoje esančius objektus: namus, medžius, žmones, mašinas ir kt. Pieš tiesiomis, susikertančiomis ir lenktomis linijomis. Linijomis išreikš gyvų objektų judesį. Pieš portretus, lenktomis linijomis išreikš nuotaiką. Skirtingomis linijomis, vaizduos metų laikus. Stebės, pieš metų laikus. Linijų, dėmių, spalvų pagalba išreikš jų kaitą. Klausydami muzikos ar prisiminę sektą pasaką, vaikai įvairiomis linijomis (lenktomis, kampuotomis, aštriomis, švelniomis, impulsyviomis, netolygaus pulsavimo) vaizduos mėgstamus herojus, gamtos vaizdus. |
| Spalvomis išgauna atpažįstamus vaizdus, objektus, juos įvardija. | Pamato, atranda ir naudoti daiktų paviršių savybes. Įgyja jautrumą spalvai. | Ieškos įvairių priemonių, kuriomis galima štampuoti: ritė nuo siūlų, sagutė, trintukas, pagaliukas. Laisvai eksperimentuos su turimomis medžiagomis, naudos skirtingas formas ir spalvas. Štampuos ant popieriaus, senos paklodės, naudodamiesi guašu, vandeniniais dažais. Bandys atrasti skirtingos raiškos būdus. Gamins atspaudus iš bulvės, morkos, kempinės, kartono ir kt. Gamins darbelius, panaudodami liaudies ornamentikos motyvus ir spalvas Ieškos atspaudų ir įspaudų gamtoje. Pamatys ir reaguos į žmonių, gyvūnų, paukščių pėdsakus sniege, smėlyje. |
| Gėrisi daikto paviršiaus faktūra. Geba dekoratyviai komponuoti. | Darys gamtos daiktų atspaudus: medžio lapo, akmenėlio, šakelės, kankorėžio ir kt. Naudos guašo dažus, tarpusavy derins spalvas.Gamins atspaudus iš daiktų, paliekančių skirtingas faktūras: skirtingų medžių lapai, skirtingų struktūrų audiniai. Štampuotu ornamentu puoš darbelį atliktą iš popieriaus ir kitos medžiagos. |
| Kuria koliažus, spauduoja įvairiomis priemonėmis, lipdo nesudėtingas formas. | Ieško įvairesnių štampavimo priemonių ir būdų, išreiškia save. Štampavimą derina su piešimu, tapymu, aplikavimu. | Štampuos pirštu, teptuku, štampu ar kita priemone, nesudėtingas formas, ornamentus. Gamins koliažus, naudodami įvairias technikas: tapymą, piešimą, aplikavimą, štampavimą. Abiem rankomis, kojomis, vienu metu ar pakaitomis darys pirštų, plaštakos, pėdos atspaudus dažais ant popieriaus, senos paklodės. Eksperimentuos teptuku, bandys atrasti įvairius išraiškos būdus [teptuko viršūnėle, šonu, vos liečiant popierių, prispaudžiant teptuką ir t.t.]. Darys monotipiją. Teps dažais stiklo paviršių ir jį suglaus su kito stiklo paviršiumi. |
| Puoselėja etnokultūros tradicijas. | Vartys liaudies meno albumus, analizuos audinius, ieškos formų ir spalvų derinių. Taip štampuos, kad susidarytų audinio raštas – vienas ar du elementai (iš pradžių paeiliui, vėliau pakaitomis). Štampuos eilutėmis, stulpeliais. Iš pradžių naudos dvi, vėliau tris spalvas (įskaitant fono spalvą).Ornamentais puoš iš popieriaus iškirptas indų formas, drabužius, namų apyvokos daiktus. |
| Ieško dekoratyvinės išraiškos potepių  | Štampuos teptuku taip, kad iš atskirų potėpių susidarytų paprastos dekoratyvinės formos: danteliai, vingelė, trikampis, kvadratas, rombas, gėlė, eglutė, ir kt. Jomis puoš iš popieriaus iškirptas formas, lankstinukus, audinio raštą ir pan. |
| Įgauna klijavimo technikos įgūdžių. Atranda plokščias ir pusiau plokščias formas ir jų faktūrų įvairovę. | Iš įvairaus (skirtingo šiurkštumo, storumo, įvairių spalvų) popieriaus (buityje nereikalingų laikraščių, servetėlių, tapetų, folijos ir kt.) plėšys, lankstys, klijuos įvairius darbelius, išgaus plokščią ir pusiau plokščią formą.  |
| Kūrybos procesą palydi pasakojimu, komentavimu, gestikuliavimu, mimika. | Aplikavimą derina su piešimu, tapymu, štampavimu. Aplikacijas papildo realiomis medžiagomis.Dekoratyviu vaizdu – apibendrina forma ir spalva išreiškia save. | Gamins lėles, kaukes. Joms pridės papildomas detales iš siūlų, odos, kailio, pakulų, gamtinės medžiagos, džiovintų augalų, audinio, kiaušinio lukšto gabalėlių. Žaidimuose naudos pačių rankomis pagamintais sutartiniais ženklais, simbolizuojančiais objektą, įvykį, veiksmą.  Daiktų spalvą išskirs iš fono. Šviesias figūrėles klijuos ant tamsaus popieriaus lapo o šiltų spalvų figūrėles ant šaltesnės spalvos fono ir atvirkščiai. |
| Eksperimentuoja dailės medžiagomis ir priemonėmis, atrasdamas spalvų, linijų, formų, faktūrų įvairovę, turi mėgstamas spalvas. | Suvokia medžiagos plastines ir konstrukcines savybes. Lipdo, formuoja iš molio ir plastilino lazdelę, rutulį, blyną.  | Laisvai eksperimentuos su įvairiomis tūrinėmis medžiagomis: moliu, plastilinu (čiupinėja, iš didesnio gabalo atskiria mažesnį, minko nedidelį gabalėlį, volioja ant lentelės). Eksperimentuos su drėgnu smėliu, sniegu. Darys atspaudus molyje, plastiline, drėgname smėlyje, naudodami įvairius daiktus, kurie palieka atspaudus: flomasterių kamšteliai, smėlio formelės, įspaudais. Atspaudus smėlyje atliks ranka, pėda ir t.t. Tarp delnų ar ant lentelės volios didesnį ar mažesnį molio, plastilino gabalėlį, kad gautų apvalią lazdelę, rutulį. Iš gabaliuko molio ar plastilino išplos blynelį. Ištemps, sulenks, susuks, nusmailins, išims dalį molio, plastilino, pirštais užlankstys kraštus. |
| Kartu su kitais kuria bendrus dailės darbelius. | Atranda darbo su moliu ir plastilinu technologinius skirtumus, formuoja erdvines formas, geba įvardinti darbo su moliu priemones. | Vaikai lipdys darbelius iš molio ir plastilino. Detales iš plastilino vieną prie kitos prispaus, o molio darbelių detalių lipdomą paviršių prieš prispaudžiant pabraukys (pašiauš) drėgna kempine. Steko pagalba molio darbelyje įspaus duobutes, griovelius, atliks įvairius paviršiaus papuošimus. Iš molio, plastilino gabalo kočios lakštą, jį kūrybingai raitys, lankstys, suks, vynios. Išgaus fantastines arba iš anksto norimas sukurti formas. Iš molio, plastilino kočios rutulį. Laikys jį kairės rankos delne, darys duobutę ir, pagal laikrodžio rodyklę suks rutulį, didins duobutę. Naudos išgaubtą formą ir kitas anksčiau išmoktas, jungs tarpusavy ir lipdys darbelius. Vaikai kočios molio lakštą, ant jo dės trafaretus, (skritulio, stačiakampio, kvadrato, rombo ir pan.) juos išpjaus ir iš gautų formų lipdys darbelius. Darbelį lipdys iš atskirų detalių, smulkias detales ištemps. Naudos tempimo būdą |
| Žino ir puoselėja etnokultūros tradicijas. | Vaikai vartys lietuvių liaudies meno albumus, analizuos senovinius molio dirbinius. Lipdys indus, naudodami išgaubtą formą ir ilgas lazdeles (sliekus). Iš išgaubtos formos lipdys ąsočio apačią, Jos viršuje priklijuos storą lazdelę ir formuos ąsočio kaklelį. Iš lazdelės klijuos ąselę. Vartys lietuvių liaudies meno albumus, analizuos piešinius – vingriuosius raštus ant senovinių baldų (spintų, indaujų, skrynių ir pan.).Kočios norimos formos molio, plastilino lakštą ir iš rutuliukų, ovalų, lazdelių kurs vingriuosius raštus. Su flomasterių kamšteliais atliks įspaudus. |
|  | Faktūruoja molio, plastilino paviršių, lipdyti skulptūras. | Kočios molio, plastilino lakštą. Ant jo užklos audinį, sietelį, gofruotą popierių ir pakočios kočėlu. Priemonę atitrauks ir atras faktūra. Iš faktūruoto lakšto suks gyvūnėlių kūnus. Piktam gyvūnėliui taikys šiurkščią faktūrą, o švelniam – švelnią. Molio paviršių raižys su steku. Iš molio, plastilino gabalo lipdys paukščio, gyvūno, žmogaus figūrą. Nereikalingam moliui išimti naudos steką |
| Detalesniais, įtaigiais dailės darbeliais pasakoja realias ir fantastines istorijas, įvykius.  Vaizdus papildo grafiniais ženklais (raidėmis, skaičiais, žodžiais ir kt.). kuria pagal išankstinį sumanymą, nuosekliai bando jį įgyvendinti. | Molio darbeliui suteikia emocinę išraišką, spalvina darbelius. Kuria sakralinį meną. | Jungs įvairius lipdymo būdus.Lipdys pamėgtų pasakų personažus, filmukų veikėjus ir kt. Atkreips dėmesį į sakralinio meno figūrėles esančias liaudies meno albumuose, bažnyčiose, namuose ir jas lipdys. |
| Molio, plastilino lakšteatlieka augalų įspaudus. | Jungs įvairius lipdymo būdus. Lipdys pamėgtų pasakų personažus, filmukų veikėjus ir kt. Atkreips dėmesį į sakralinio meno figūrėles esančias liaudies meno albumuose, bažnyčiose, namuose ir jas lipdys. Kočios molio, plastilino lakštus, ant jų dės augalus ir užkočios. Augalus atitrauks ir pasiliks augalo įspaudas. Išdžiūvusius darbelius spalvins guašu. Dažys nedaug, kad neužgožtų medžiagos iš kurios darbelis atliktas. |
| Kuria spontaniškai. | Vaikas lipdys laisvai išgyvendamas savo idėjas ir jausmus. Vaikai kurs pačius įdomiausius darbelius, jų turinį lems vaiko meninė kompetencija.  |
| Rodo norą aktyviai dalyvauti meninėje veikloje | Gėrisi gražiais daiktais, puoselėja šventumo jausmą. Meno dirbiniuose įžvelgia realų pasaulį. | Gėrėsis gražiais daiktais, puoselės šventumo jausmą. Meno dirbiniuose įžvelgs realų pasaulį. |
| Ugdo nuojautą apie dailės kūrinių kultūrinę reikšmę, istorinę vertę. | Kalbėsis su auklėtoja ir tyrinės meno knygas, kuriose atvaizduoti senoviniai meno kūriniai (tapyba, architektūra, skulptūra). Kalbėsis su auklėtoja ir draugais, su kitais žmonėmis dailės procese, taip pat apžiūrės ir regės dailės kūrinius |
| Intuityviai suvokia dailės kūrinio prasmę ir įvardina pojūčius. | Vartys pažintines dailės knygas apie gimtąjį miestą, sostinę Vilnių. Apžiūrės, glostys grupėje esančius medžio raižinius, molinius indus, molio darbelius, skulptūrėles, audinius ir kt. Nusakys patirtus pojūčius, jausmus. |
| Suvokia sakralinį meną. Pastebi tuos pačius puošybos elementus. | Vaikai apžiūrėję analizuos meno dirbinius, juos lygins tarpusavy, ieškos panašių požymių ant skirtingų tautodailės, dekoratyvinės dailės darbų: audinių, keramikos, medžio dirbinių, margučių. Vaikai vartys meno knygas, albumus, apžiūrinės atvirukus, foto nuotraukas, kuriose pavaizduoti senoviniai geležiniai ir mediniai kryžiai koplytstulpiai. Apžiūrės senas bažnyčias: medines ir mūrines. Kartu su tėveliais lankysis bažnyčioje, stebės sakralinio meno skulptūrėles, paveikslus. Patirtus meninius įspūdžius dalinsis su draugais, auklėtoja ir kitais suaugusiais. |
| Meno kūriniuose atranda linijas, spalvas, formos raiškos būdus, jų išdėstymo darną, pajunta simbolinę prasmę | Žiūrinės į dailės kūrinius ir žmogaus padarytus darbus. Ieškos plonų, storų, grubių linijų. Analizuos kuo jos nubrėžtos. Nusakys spalvas, jų atspalvius, emocinį poveikį. Aptars formos paviršių, jos faktūrą. Aiškinsis raiškos elementų išdėstymo darną. Charakterizuos formų konstrukciją, detalių ypatumus (apvalios, kampuotos, smulkios, stambios), iš vieno gabalo ar iš daugelio dalių padaryta forma. Apžiūrinės tautinę vėliavą, aiškinsis spalvų prasmę. Analizuos Vytį, Gediminaičių stulpus, aptars linijų charakteristiką, jų emocinį poveikį. |
| Mato ir kalba apie regimosios informacijos priemones. | Stebės, analizuos grafinius ženklus, daiktų, reiškinių simbolius, schemas vaikų dailės darbuose, aplinkoje, (per TV, spaudoje, parduotuvėje, gatvėje ir kt.). |
| Kuria ir savaip perteikia kelis veikėją vaizduojančius judesius, veiksmus, spontaniškai reiškia emocijas. | Žaisdamas su daiktu ar žaislu atlieka matytus veiksmus, judesius. Įvairiai intonuodamas kalba apie tai, ką daro. Mėgdžioja šeimos narių kalbą, veiksmus. | Vaidybą naudoja saviraiškai, socialinės patirties įspūdžių išraiškai. | Žais, žaisdami išreikš savo įspūdžius, išgyvenimus. Laisvai atkurs ryškius kalbos ir elgesio bruožus. Žais su tikrais, reikalingais vaidmeniui atlikti reikmenimis, arba jų pakaitalais. Žais išreikšdami savo pasaulėjautą, plėtos žaidimo siužetą, fantazuos. Mimika, raiškiu judesiu atkurs kalbą ir elgesį. Dėmesingai, nuosekliai atlieks veiksmus, bendraus neformaliai, emociškai. Gebės pasirūpinti, vaidmeniui trūkstančiais, reikalingais įrankiais, kostiumais. Kurs su draugu arba grupele vaikų, fantazuos kaip atlikti vaidmenį. Susikurs naują siužetą, improvizuos mažiau žinomo veikėjo vaidmenį, kalbą. Mokės ir stengsis atlikti vaidmeniui būdingą kalbos intonaciją, judesius. Kalbės, elgsis, bendraus ir improvizuos nebe savo, bet veikėjo vardu, susitapatins su personažu. Vaidinant atsiskleis įgimti artistiniai gabumai, vaikai vaidmenį atliks patraukliai, temperamentingai, su intonacijos skambumu, plastiškai. Kurs sudėtingesnius vaidmenis, improvizuos ir veiksmo eigą, ir žodžius, ir veido išraišką, ir intonaciją. Kurs ir naudos vaidmeniui kostiumus, dekoracijas, daineles, pritaikys instrumentus.  |
| Kurdamas lėlių, dramos vaidinimus pagal girdėtą pasaką ar pasiūlytą situaciją, improvizuoja trumpas žodines veikėjų frazes, fizinius veiksmus, atskleidžia jų norus, emocines būsenas. Tikslingai naudoja daiktus, teatro reikmenis, drabužius, aplinką. | Kurdamas lėlių, dramos vaidinimus pagal girdėtą pasaką ar pasiūlytą situaciją, improvizuoja trumpas žodines veikėjų frazes, fizinius veiksmus, atskleidžia jų norus, emocines būsenas. Tikslingai naudoja daiktus, teatro reikmenis, drabužius, aplinką. | Žais su pačių pieštomis, iškarpytomis lėlėmis-figūrėlėmis, vaidins su lėlėmis, išreiškia lėlių emocijas. Žais pačių sukurtas trumpas muzikines, literatūrines scenas. Gamins piršto lėles, eksperimentuos su tradicinėmis natūraliomis ir dirbtinėmis medžiagomis: popieriumi, lino siūlais, skiautėmis, šiaudeliais, bulvėmis, moliu, pagaliukais, kojinėmis. Perims jau žinomus ir ieškos savitų gamybos būdų. Vaidinant atliks lėlės judesį ir kalbą. Vaidins pagal įsivaizduojamą situaciją. Vaidins įvairius vaidmenis su įvairiomis pirštininėmis, lazdelinėmis lėlėmis, lėlių šešėlių teatrui skirtomis lėlėmis. Vaidmenis išreikš nuotaika, ritmo kaita, jaus turimų žodžių ir atliekamų judesių harmoniją, vaidmens kultūrinį savitumą. |
| Susikuria ištisą žaidimo aplinką, panaudodamas daiktus, drabužius, reikmenis. | Vaidina su kaukėmis, spontaniškai improvizuoja, pratinasi vaidinti personažą laisvai, tiesiogiai. | Eksperimentuos su kaukėmis Naujametiniame karnavale, kalbės ir atliks už personažą veiksmus. Savarankiškai žais ir vaidins pagal pačių pasiūlytus siužetus. Gamins kaukes su jomis vaidins, išreikš baimės, džiaugsmo emocijas, veikėjo judesius kalbos manierą. Atliks vaidmenis aktyviai, drąsiai išreikšdami save. Žinos tradicinių kaukių prasmę, vaidins su ja, gebės į personažo vaidmenį persikūnyti ne tik vidumi, bet ir išore. Supras dorinę vaidybinio žaidimo prasmę, ją gebės išreikšti veikėjų kalbos intonacija, plastika, kostiumais. Domėsis į darželį atvykstančiais artistais stebės jų vaidmenis, kartu su jais vaidins, kurs, improvizuos. Žinos, ką teatre veikia artistai, dailininkai. |
| Žaisdamas atkuria matytų situacijų fragmentus, panaudoja tikrus daiktus, reikmenis, drabužius, kaukes, lėles. Kuria dialogą tarp veikėjų, išraiškingai intonuoja. | Seka pasakas, dainuoja daineles, bando atlikti tautosakos kūrinėlius, pajunta išraiškos įvairovę. | Klausysis ir supras tautosakos kūrinius, jaus jų skambumą, patys laisvai kurs vaidybines situacijas. Kalbės aiškiai su intonacija. Išreikš kūrinio nuotaiką - vaidinant kalbės greitai, lėtai, linksmai, nuotaikingai, paslaptingai. Jaus ir perteiks kūrinio ypatybes. |
| Išreiškia savo norus, jausmus, mintis, baimes. | Domisi ir žiūri vaidinimus, juos supranta ir įvertina, išreiškia įspūdžius. | Stebės profesionalių aktorių, darželio auklėtojų, kitų grupių ugdytinių vaidinimus. Aptars veikėjų elgesį, judėjimą, intonaciją, kostiumus, dekoracijas. Patirtus įspūdžius išreikš: rinksis vaidmenį, kurs dekoracijas, kaukes, vaidins ir atkurs matytą vaidmenį, improvizuos. |
| Vaidindamas stalo, lėlių teatre, vaizduoja realistinį ir fantastinį siužetą, išplėtoja vyksmą dialogu, monologu, keisdamas balso intonacijas. | Vaidybą naudoja saviraiškai, socialinės patirties įspūdžių išraiškai. | Žais, žaisdami išreikš savo įspūdžius, išgyvenimus. Laisvai atkurs ryškius kalbos ir elgesio bruožus. Žais su tikrais, reikalingais vaidmeniui atlikti reikmenimis, arba jų pakaitalais. Žais išreikšdami savo pasaulėjautą, plėtos žaidimo siužetą, fantazuos. Mimika, raiškiu judesiu atkurs kalbą ir elgesį.Dėmesingai, nuosekliai atliks veiksmus, bendraus neformaliai, emociškai. Gebės pasirūpinti, vaidmeniui trūkstančiais, reikalingais įrankiais, kostiumais. Kurs su draugu arba grupele vaikų, fantazuos kaip atlikti vaidmenį. Susikurs naują siužetą, improvizuos mažiau žinomo veikėjo vaidmenį, kalbą. Mokės ir stengsis atlikti vaidmeniui būdingą kalbos intonaciją, judesius. Kalbės, elgsis, bendraus ir improvizuos nebe savo, bet veikėjo vardu, susitapatins su personažu. Vaidinant atsiskleis įgimti artistiniai gabumai, vaikai vaidmenį atliks patraukliai, temperamentingai, su intonacijos skambumu, plastiškai. Kurs sudėtingesnius vaidmenis, improvizuos ir veiksmo eigą, ir žodžiu naudos vaidmeniui kostiumus, dekoracijas, daineles, pritaikys instrumentus.  |

|  |
| --- |
| **UGDYMO SRITIS: Muzika, šokis.*** emocijų, patirties, minčių, įspūdžių raiška meninėmis priemonėmis ir būdais,
* meninės raiškos priemonių tyrinėjimas ir eksperimentavimas,
* meninė kūryba ir improvizacija.
 |
| Jaučia meninės raiškos džiaugsmą, rodo norą aktyviai dalyvauti meninėje veikloje | Spontaniškai ir savitai reiškia įspūdžius, išgyvenimus, mintis, patirtas emocijas muzikuodami, šokdami.  | Atranda natūralių ir žmogaus skleidžiamų garsų pasaulį, jais domisi, juos tyrinėjaKlausosi įvairių muzikinių kūrinių, įgyja supratimą apie kai kuriuos muzikinės kalbos elementus. Patirtus jausmus išreiškia judesiu, žodžiu, garsu. | Išgirsta ,atkuria „gamtos“ muziką- upelio čiurlenimą, vėjo ūžavimą, gegutės kukavimą . Klausosi žmogaus pagamintų daiktų garsų triukšmų – didelio ir mažo laikrodžio ritmo, žmogaus žingsnių kaukšėjimo, kirvio, pjūklo skleidžiamų garsų tembro. Įsiklauso į „tylą“ grupėje, pievoje, kaimo sodyboje, įsiklauso į save ( vidinė „muzika“). Klausosi „gyvos“ muzikos , atliekamos pedagogo, vaikų, muzikos atlikėjų ir įrašų. Atpažįsta girdėtus kūrinius, pav. girdėtą dainelę, ją pavadina. Skiria tempą: lėtas – greitas; dinamiką: tyliai – garsiai; tembrą: storai- plonai, skiria muzikos nuotaiką: linksma- liūdna, svajinga, džiugi, energinga, niūri, graudi. Klausosi muzikos, atliekamos liaudies instrumentais, klasikiniais ( pianinu, smuiku ir kt.) Klausosi liaudies ir profesionalų kompozitorių sukurtos muzikos. Klausosi muzikos ir atliepia ją judesiais: mirksi, siūbuoja, žygiuoja; darbo veiksmais: ritmiškai šluoja, kala vinį ir t.t. Muziką atliepia garsais: pliaukši rankomis, stuksena kaladėlėmis, akmenukais. Girdėdami muziką, suvokia, jog ji kalba apie kito žmogaus jausmus, išgyvenimus, požiūrį į daiktus. Muzika gali padėti „ pasakyti“ kitam apie save, savo nuotaiką, jausmus pav. P. Čaikovskio „Lėlės liga“. |
| Bando laisvai išreikšti save spontanišku dainavimuTyrinėja balso galimybes, lavina balsą. Įsiklauso, išgyvena ir atliepia įvairią muziką |  Niūniuoja girdėtą melodiją, dainos motyvą. Dainuoja įvairiose situacijose: grupėje, salėje, kieme, namie. Bando savo balsą, vaizduojant (be žodžių) migdymą, kiaušinio skilimą, mylimą žvėrelį. Tiria balso galimybes, dainuodami tyliai- garsiai, aukštai- žemai. Balsą naudoja objektams, paveikslėliams, žodžiams išreikšti, pavaizduoti (rieda didelis, mažas sviedinys, stovi aukštas ir žemas namas) . Susipažįsta, kaip mokytis dainą( ją išklauso, išmoksta melodiją, mokosi žodžius, ją atlieka). Dainuoja ritmiškai, tiksliai intonuoja. Pratinasi prie taisyklingos kūno laikysenos ir kvėpavimo (kvėpavimo pratimai-pučia plunksną, balioną, tirpdo „užšalusį“ langą). Dainuoja vidutiniu garsu, neforsuoja garso, aiškiai taria balsius, priebalsius, dvibalsius (skaičiuotės, erzinimai, įsidainavimo pratimai). Dainuoja su instrumentiniu pritarimu ir be jo (lopšines, formulines, grandinines, piemenėlių ir kitas paprastas kupetines daineles apie gyvūnus, gamtą, daiktus, žmones). Dainavimą palydi ritminiais judesiais ar garsais( plojimu ir kt.). Intuityviai suvokia liaudies muzikos grožį, savitumą, jos vertę. Pratinasi dainuoti patriotines lietuvių liaudies dainas, giesmes. |
| Ritmiškai ir raiškiai atlieka judesius pagal muziką, perteikia muzikos nuotaiką. Šoka liaudies, ritminius šokius, ratelius, žaidžia muzikinius žaidimus. Kuria, improvizuoja rimtinius motyvus, išmėgina įvairias ritmo raiškos galimybes.  | Atranda savo kūno „ritminius“ instrumentus bei įvairias ritmo raiškos galimybes. Tyrinėja, kurias kūno dalis galima ritmiškai judinti (mirksi, kraipo galvą) kurios kūno dalys gali padėti išgauti ritminius garsus (trepsi, pliaukši , šokinėja) . Išbando ritmo išgavimo galimybes, kūnui nekeičiant padėties erdvėje (siūbuoja, pritupia), bei judant erdvėje (žygiuoja, šokuoja). Mėgina išgauti ritmus, keičiant greitį, judėjimo kryptį. Šoka tik vienodo tempo ratelius, atlieka šokius, kai atskiras dalis atlieka skirtingu tempu, mokosi eiti, bėgti ratu, suktis į abi puses po vieną ir poromis pagal muziką. Savarankiškai sudaro ratą, eina tvarkingai, išsisklaido. Savarankiškai keičia rato kryptį (į kairę, į dešinę). Mažina, didina ratą, eina šoniniu žingsniu. Eina atbulomis, sudaro du (vienas vidury kito) ratus. Judesius atlieka eidami, stovėdami tiesia linija. Judesius atlieka grakščiai, emocionaliai, šokant išlaiko visos grupės darną, rato lygumą, suvokia, kada pagal muziką labiau tinka greitesni, ar ramūs judesiai. Mokosi inscenizuoti dainą, ratelį, kuria rimtus žodžiams, skanduoja trumpus tekstus. Kuria charakteringus judesius (eina kaip gudri lapė, šokuoja kaip bailus kiškis, šleivoja kaip didelė meška). |
| Atpažįsta muzikos instrumentus jais grojant pavieniui. Ugdo ritmo pojūtį, turtina muzikinės kalbos patirtį. Žaidžia garsais, kuria, improvizuoja. | Įsiklauso ir atpažįsta darželyje naudojamus vaikiškus instrumentus (būgnelis, dūdelė, metalofonas). Taip pat skiria pianino, smuiko, kanklių garsą. Atpažįsta vargonus, birbynę, armoniką. Groja įvairiais vaikiškais muzikos instrumentais, moka pajusti muzikos kūrinio tempą (lėtas ar greitas). Perteikti juos kūno judesiais, skambančiais daiktais ar muzikos instrumentais. Tyrinėja garso išgavimo būdus įvairiais instrumentais (gamtos – kankorėžiais, akmenėliais, aguonų galvutėmis) savo gamybos (dėžutėmis su sėklomis, lazdelėmis, kaladėlėmis) vaikiškais muzikos instrumentais (ritminiais ir melodiniais). Jais atlieka ritminius pratimus, pritaria ritmiškai savo dainavimus, pedagogo grojimui (groja lazdelėmis, kaladėlėmis, akmenukais). |

**Žaidimas** - pagrindinė ikimokyklinio amžiaus vaiko veiklos forma. Gera vaikystė turi būti kupina žaidimų. Žaisdami vaikai daug geriau lavėja, žaidimai teikia vaikams džiaugsmą, malonumą ir nereikalauja ypatingų pastangų. Laisvas, vaiko iniciatyva pradėtas žaidimas dažnai būna motyvuotas-pajusti pasitenkinimą, nelaukiant rezultatų. Žaidžiant lavėja vaiko kalba, jis mokosi bendrauti su kitais, nebijo klysti, rizikuoti, išbandyti visus galimus būdus.

Žaidžiant atsiskleidžia pažintiniai procesai, vaikas fantazuodamas gali tyrinėti ir išmėginti daugelį pažintinių veikimo būdų. Žaidimo sąlygos leidžia vaikui laisvai eksperimentuoti.

Vaikai žaidžia socialinius ir vaidmeninius žaidimus - jų metu atlieka siužetinius veiksmus su daiktais, pasiskirsto vaidmenimis.

Ugdymui skirti žaidimai su taisyklėmis, jie pratina vaikus žaisti lygiomis teisėmis, priimti taisyklę kaip visiems privalomą. Žaisdamas vaikas mėgdžioja suaugusiųjų veiksmus, reiškia norą tyrinėti, pažinti, valdo judesius, atlieka pavedimus, sprendžia kokią nors užduotį, kuri reikalauja proto, valios, dėmesio pastangų, orientacijos, o rezultatas džiugina.

Statybiniai konstrukciniai žaidimai padeda vaikams plėtoti kūrybinius sumanymus, derinti interesus, kokia seka dėti žaislus, atrinkti kaladėles pagal dydį, formą, spalvą, atkurti pagrindines statinio konstrukcijas, sieti statinius su realiais vaizdiniais.

Kūrybiniai tradiciniai žaidimai-tai iš kartos į kartą perduodami įvairūs liaudies, meninės raiškos žaidimai. Juos žaisdami vaikai mėgdžioja gamtos garsus, dainuoja daineles, judesiu išreiškia nuotaikas, vaizduoja paukštelius, gyvūnus.

Žaidimas, kaip vyraujanti vaikų socialinės, sveikatos saugojimo, pažinimo, komunikavimo, meninės kompetencijų veikla, padeda išbandyti įvairius veikimo būdus, pajusti prasmingą ryšį su suaugusiais, suprasti ir perimti jų tradicijas, įgyti gyvenimo patyrimo, tyrinėti, atrasti, lavinti vaizduotę, eiti nuo nepažystamo prie naujo, nusiteikti kūrybinei raiškai, vaizduotei, naujam patyrimui.

**5. UGDYMO (SI) PASIEKIMAI IR JŲ VERTINIMAS**

 Vaiko pasiekimų vertinimas – tai nuolatinis informacijos apie vaiką, jo ugdymosi ypatumus ir daromą pažangą kaupimas, interpretavimas ir apibendrinimas. Vaiko pasiekimai ir pažanga stebimi ir fiksuojami pagal Ikimokyklinio amžiaus vaikų aprašą (2014), kuriame išdėstyta aštuoniolika vaiko ugdymosi pasiekimų sričių su esminėmis nuostatomis ir gebėjimais, kuriuos vaikas įgyja iki šešerių metų.

 Vaiko pasiekimų vertinimas leidžia pamatyti ir įvertinti pedagoginio darbo su vaikais būdus, pasiekimus ir klaidas, atskleisti vaikų pastangas, parodyti, ką vaikas pajėgus padaryti, pasiūlyti veiklą konkrečiam vaikui ar vaikų grupelei, garantuoti ugdymo nuoseklumą, visapusiškumą. Tėvams, kolegoms, bendruomenei pateikiama įdomios, vertingos informacijos apie vaiką, pabrėžiant jo ypatumus.

 Pagal sukurtą įstaigos Vaikų pasiekimų ir pažangos vertinimo sistemą (atnaujinta 2016 m.) vaikui pradėjus lankyti grupę, vertinamas jo adaptacijos procesas, kaupiamas vaiko pasiekimų aplankas, siekiant įvertinti jo ugdymo/si pasiekimus ir daromą pažangą, išsiaiškinti turimą patirtį, savijautą, poreikius, interesus, bendravimo, veiklos ypatumus, šeimos lūkesčius, bei kultūrinę aplinką. Vertinant vaiką, akcentuojama tai, ką vaikas geba, gali ir žino. Taip pedagogai numato ugdymo (si) ypatumus, sudaro sąlygas vaiko asmenybės sklaidai, ieškomi ir randami priimtiniausi ugdymo būdai, metodai, formos.

 **Vaiko pasiekimų vertinimas – nuolatinis procesas,** jis vyksta visus mokslo metus. Vertinimo rezultatai aptariami 2 kartus metuose, spalio- lapkričio mėn. ir balandžio- gegužės mėn. Vertinamos 18 vaiko ugdymosi pasiekimų sričių. Išskirtos ugdymosi pasiekimų sričių grupės atitinka socialinę, pažinimo, komunikavimo, sveikatos saugojimo ir stiprinimo ir meninę kompetencijas. Rudenį įvertinama vaikų turima patirtis ir gebėjimai, numatomi vaikų ugdymo prioritetai, kryptys, būdai. Vaikų pasiekimai (gebėjimai, žinios, supratimas) fiksuojami nuolat ir pažymimi vaikų vertinimo aplankuose. Pavasarį atlikta vertinimo rezultatų analizė parodo vaikų pasiekimų pažangą, ugdymo metodų ir formų veiksmingumą, nurodo ugdymo proceso tęstinumo gaires.

**Vaikas skatinamas dalyvauti savo gebėjimų ir pasiekimų vertinime:** pats lygina, komentuoja savo piešinius, įvardija, kas nepavykdavo, o dabar pavyksta. Komentuoja savo „rašymo“ įgūdžius mokslo metų pradžioje ir pabaigoje.

**Duomenys apie vaiko pasiekimus ir pažangą kaupiami vaiko aplanke.** Tai vaiko darbelių, užduotėlių rinkinys, pedagogų įrašai, pastabos, komentarai apie vaiko pasiekimus penkių kompetencijų srityse, rodantys vaiko pažangą per tam tikrą laiko tarpą. Vaiko pasiekimus ir pažangą vertina ne tik pedagogai, bet ir patys vaikai, tėvai (globėjai). Aplanke pateikti tėvų duomenys apie vaiką ir lūkesčiai. Vertinime dalyvauja ir dirbantys specialistai: menų pedagogai (dailės, muzikos), bet pagrindinis vertintojas – grupės pedagogas.

Aplanką sudaro dailės darbai, užrašytos vaikų mintys, žodinė kūryba, rašytinės kalbos pavyzdžiai, nuotraukos. Sukauptas aplankas „keliauja“ su vaiku (kai vaikas keliamas į kitą grupę). Vaikui pereinant į priešmokyklinę grupę, informacija perduodama šios grupės pedagogams, kurie tęsia vaiko vertinimą vadovaudamiesi priešmokyklinio ugdymo bendrąja programa.

Informacija apie vaikų pasiekimus ir pažangą aktuali patiems vaikams, tėvams, kitiems pedagogams, specialistams, administracijai. Atlikę vaikų pasiekimų ir pažangos vertinimą, šią informaciją analizuojame ir aptariame. Mokslo metų pabaigoje mokytojų taryboje apibendrinami įstaigos ikimokyklinio amžiaus vaikų pasiekimų rezultatai, pateikiamos išvados apie išryškėjusius pasiekimus ir tobulintinas sritis. Tėvams apibendrinta informacija pateikiama individualiai, jiems suprantamai ir aiškiai. Vaiko darbus, elgseną, išgyvenimus aptariame su pačiu vaiku individualiai.

Šia informacija remiamasi rengiant įstaigos strategiją, metinę veiklos programą, atliekant įstaigos veiklos įsivertinimą.

**6. LITERATŪRA**

1. Auginkime sveikus ir laimingus vaikus. LR Sveikatos apsaugos ministerija 2013 m. ISBN 978-9955-613-68-8.

2. Ankstyvojo ugdymo vadovas. Monkevičienė O.(sud.) – V.: Minklės leidykla, 2001 m.

3. Bakūnaitė J. Humanistinio vaikų ugdymo programa. Auginu gyvybės medį. – V.: Eugrimas, 1998 m.

4. Bendroji priešmokyklinio ugdymo ir ugdymosi programa. – V.: Švietimo aprūpinimo centras, 2014 m.

5. Diane Szarkowicz.Stebėjimas ir refleksija vaikystėje. 2006 m. Australija

6. Diane Trister Dodge, Sherrie Rudick, Kai-lee Berke. Ankstyvojo amžiaus vaikų kūrybiškumo ugdymas. 2006 m. Presvika

7. Diane Trister Dodge, Laura J.Colker, Cate Heroman. Ikimokyklinio amžiaus vaikų kūrybiškumo ugdymas. 2007 m. Presvika

8. Ikimokyklinio ugdymo įstaigą reglamentuojantys teisės aktai.- V. Presvika, 2001 m.

9. Ikimokyklinio ugdymo metodinės rekomendacijos. Lietuvos Respublikos švietimo ir mokslo ministerija. Švietimo ir mokslo ministerijos švietimo aprūpinimo centras, 2015 m.

10. Ikimokyklinio amžiaus vaikų pasiekimų aprašas. Lietuvos respublikos švietimo ir mokslo ministerija. Švietimo aprūpinimo centras, 2014.

11. Juodaitytė A. Socializacija ir ugdymas vaikystėje. Vilnius 2002 m.

12. Lietuvos Respublikos švietimo įstatymas. Lietuvos Respublikos švietimo ir mokslo ministerija, 2011.

13. Lietuvos higienos norma HN 75:2010 „Įstaiga, vykdanti ikimokyklinio ir (ar) priešmokyklinio ugdymo programą. Bendrieji sveikatos saugos reikalavimai“.

14. Lietuvos Respublikos švietimo ir mokslo ministerija. „Jūsų vaikas – ikimokyklinukas“. 2015 m. ISBN 978-9986-03-674-6

15. Metodinis leidinys priešmokyklinio ugdymo pedagogams. 2011. Leidinys aprobuotas VPU PPF Tarybos posėdy 2010 m. rugpjūčio 30 d.

16. Projekto „Ikimokyklinio ir priešmokyklinio ugdymo plėtra“ viešinimo leidinys. Vilnius, 2011 m. ISBN 978-9955-926-76-4.

17. Universalioji sveikatos ugdymo bei rengimo šeimai ir lytiškumo ugdymo programa. – V., 2000.

18. Vaiko gerovės Koncepcija, Lietuvos Respublikos Seimo 2003 m. gegužės 20 d. nutarimo Nr. IX-1569 priedėlis.